Μια αδερφή, μαχήτρια και βράχος ακλόνητος. - LoveLetters\nHome Featured Μια αδερφή, μαχήτρια και βράχος ακλόνητος.\nNow reading: Μια αδερφή, μαχήτρια και βράχος ακλόνητος.\nΆκου να σου πω, αδερφούλα ,για σένα γράφω ναι, για σένα! Τη ζωή τη περπάτησες με τόλμη , της έδειξες να καταλάβει τι σημαίνει προχωράω! Της έδειξες τα δόντια σου και τη πυγμή σου. Έσφιξες το κορμί σου, την ανάσα σου, όρθωσες το ανάστημα σου και έφυγες μπροστά! Την προσπέρασες πρώτη εσύ και κέρδισες χρόνο!\nΤη στόλισες με ότι καλό υπήρχε μέσα σου, και σε αγάπησε! Έπιασες το νόημα και την έκανες φίλη σου, την έκανες σύμμαχο σου και ήταν συνοδεία σου σε κάθε δύσκολη στιγμή.\nΠροχωρούσες μόνη σου με ψηλά το κεφάλι και κατάφερνες κάθε μέρα και από κάτι.\nΜαχήτρια, βράχος ακλόνητος σε κάθε εμπόδιο που σου χτυπούσε τη πόρτα. Τη γλεντούσες τη ζωή και συνεχίζεις να το κανείς με περηφάνια και καμάρι.\nΑυτό είναι το νόημα το έχεις πιάσει, το έχεις αποδείξει αμέτρητες φορές και έβγαινες πάντα αληθινή.\nΠάλευες με τα θέλω σου κάθε λεπτό και απομάκρυνες κάθε άνθρωπο που φαινόταν εχθρός με το δικό σου μοναδικό και ξεκάθαρο τρόπο.\nΛειτουργούσες για σένα, διεκδικούσες για σένα, μιλούσες για σένα σα να σουν κάποια πριγκίπισσα ενός μεγάλου Βασίλειου και καλά έκανες, έτσι χρειαζόταν, έτσι έπρεπε και συ το αποδείκνυες μέρα με τη μέρα.\nΕίναι μικρή η ζωή έλεγες και το φιλοσοφούσες κάθε λεπτό που περνούσε και εκείνο σε δικαίωνε σα να είχες χίλιες ψυχές ακόμα μέσα σου να ζήσεις. Απολάμβανες τη μέρα ίδια με τη νύχτα, το κλάμα ίδια με το γέλιο και τη στεναχώρια σα να είχες χαρά.\nΌμορφα σε δίδαξε η ζωή. Σε έκανε παρέα και συ της κρατούσες το χέρι τρυφερά για να μη χωρίσετε ποτέ. Ακαταμάχητη σχέση μιας ανθρώπινης ζωής. Φλογερή, γεμάτη πάθος, ανατροπές, θανάτους ζωντανούς και θανάτους νεκρούς να αγκυροβολούν τριγύρω και εσύ εκεί, ακόμα να κοιτάς τον ουρανό και να ζωγραφίζεις ήλιους κλεισμένη σε ένα μπουντρούμι σκοτεινό.\nΔυνατή μέχρι να βγεις ζωντανή και καθάρια το επόμενο πρωί. Ειλικρινής με κάθε λέξη που ξεστομίζεις και ατόφια σαν αληθινό χρυσάφι.\nΣπανίζουν τέτοιοι άνθρωποι στις μέρες μας. Παράδειγμα προς μίμηση για πολλούς αλλά και πιο πολύ για μένα, που μέσα από τις δικές σου δυσκολίες έμαθα να κάνω λίγη παραπάνω υπομονή. Να αλητεύω και εγώ λίγο τη ζωή και να γίνομαι μαζί της φίλη μέρα με τη μέρα. Να αφουγκράζομαι πριν παραδοθώ στις φλόγες και να ελπίζω πως τίποτα δεν τελειώνει αν μέσα μας είναι ακόμη ζωντανό!


Europe Direct Crete - Ενημέρωση από το Europe Direct της Περιφέρειας Κρήτης 15 φοιτητών/τριών από Aμερικάνικα Πανεπιστήμια που σπουδάζουν τον Κρητικό Πολιτισμό, στα πλαίσια επίσκεψης τους στην Περιφέρεια Κρήτης.\nΕνημέρωση από το Europe Direct της Περιφέρειας Κρήτης 15 φοιτητών/τριών από Aμερικάνικα Πανεπιστήμια που σπουδάζουν τον Κρητικό Πολιτισμό, στα πλαίσια επίσκεψης τους στην Περιφέρεια Κρήτης.\nΤο περιεχόμενο της ενημέρωσης εμπεριείχε την παρουσίαση των Θεσμικών Οργάνων της ΕΕ, τις σύγχρονες προκλήσεις και τη σημασία των επερχόμενων ευρωπαϊκών εκλογών.\n▶ Η ενημέρωση έλαβε χώρα την 28η Μαρτίου 2019 στην αίθουσα του περιφερειακού συμβουλίου της Περιφέρειας Κρήτης στο Ηράκλειο.\n#EuropeDirectCrete #RegionCrete #EUelections2019 #EU4U #Heraklion #Crete\nMore in this category: « Ενημέρωση από το Europe Direct της Περιφέρειας Κρήτης των μαθητών του 2ου Γυμνασίου Ηρακλείου! Ενημέρωση από το Europe Direct της Περιφέρειας Κρήτης των μαθητών του 3ου ΓΕΛ Ηρακλείου, το οποίο συμμετέχει στο Πρόγραμμα «Σχολεία Πρέσβεις του Ευρωπαϊκού Κοινοβουλίου», που διοργανώνεται από το Γραφείο του Ευρωπαϊκού Κοινοβουλίου στην Ελλάδα »


Έξι ομάδες της Serie A δεν πληρώνουν από τον Ιανουάριο\nΚυριακή, 10 Μαΐου 2020 13:04\nΗ ιταλική εφημερίδα Repubblica ισχυρίζεται ότι τουλάχιστον έξι σύλλογοι της Serie A δεν έχουν πληρώσει τους παίκτες τους από τον Ιανουάριο, καθώς η συζήτηση συνεχίζεται για τις περικοπές μισθών, εν μέσω της κρίσης του κορωνοϊού.\nΑρκετές ομάδες έχουν συνάψει συμφωνίες για μείωση των μισθών κατά τη διάρκεια της πανδημίας COVID-19, όπως η Γιουβέντους και η Ρόμα, ενώ άλλες αγωνίζονται να βρουν κοινό έδαφος.\nΟι παίκτες θέλουν να είναι σίγουροι ότι εάν δεχθούν περικοπές αμοιβών, αυτά τα χρήματα προορίζονται για τη βοήθεια άλλων υπαλλήλων ή ως μέρος ενός ταμείου συνεισφορών για ομάδες ημι-επαγγελματιών και γυναικών.\nΚατά τη διάρκεια αυτών των διαπραγματεύσεων, η Repubblica ισχυρίζεται ότι τουλάχιστον έξι σύλλογοι της Serie A έχουν παγώσει τις πληρωμές από τον Ιανουάριο.\nΟι σύλλογοι αξιοποιούν στο έπακρο ένα κενό, που σημαίνει ότι οι μισθοί Ιανουαρίου, Φεβρουαρίου και Μαρτίου ελέγχονται από τις αρχές μόλις στα τέλη Ιουνίου.\nΟι περισσότερες ομάδες της Serie A επέστρεψαν στην προπόνηση αυτή την εβδομάδα, αλλά όλες ήταν πολύ προσεκτικές και επισήμαναν σε δηλώσεις ότι αυτή ήταν «εθελοντική» άσκηση και όχι υποχρεωτική εργασία.\nΗ ετυμηγορία για το ιατρικό πρωτόκολλο, για επαφή και προπόνηση, αναμένεται σήμερα ή αύριο.


Charta.gr – Αθώα η γυναίκα που βοήθησε πρόσφυγες, «Νίκη της αλληλεγγύης»\nΑίσιο τέλος είχε σήμερα το μεσημέρι η περιπέτεια της Δάφνης Βλουμίδη, ή οποία είχε συληφθή το περασμένο Σάββατο, όταν προσπάθησε να βοηθήσει δύο οικογένειες μεταναστών μεταφέροντάς τους από τη Θερμή στο κέντρο υποδοχής στον Καρά Τεπέ. Το Τριμελές Πλημμελειοδικείο Μυτιλήνης με αιτιολογία ότι δεν υπήρχε δόλος στην πράξη έκρινε αθώα την κατηγορουμένη, η οποία αντιμετώπιζε την κατηγορία της παροχής διευκολύνσεως σε παράνομους μετανάστες.\nΣτο πλευρό της Δάφνης Βλουμίδη κατά τη διάρκεια της ακροαματικής διαδικασίας βρέθηκαν πάνω από 50 μέλη εθελοντικών οργανώσεων και πολίτες οι οποίοι υποδέχτηκαν την ανακοίνωση της απόφασης με χειροκρότημα. Υπενθυμίζεται πως το Σάββατο το πρωί η κ. Βλουμίδη είχε συλληφθεί αστυνομικούς στον Καρά Τεπέ την ώρα που μετέφερε εννιά συνολικά μετανάστες, ανάμεσά τους δύο έγκυες γυναίκες από το Αφγανιστάν μαζί με τα παιδιά τους. «Έκανα αυτό που μου έμαθαν οι γονείς μου και οι δάσκαλοί μου και ήθελα μόνο να βοηθήσω αυτούς τους ανθρώπους. Πως θα μπορούσα να κοιτάξω τα εγγόνια στα μάτια αν είχα εγκαταλείψει αβοήθητα μικρά παιδιά και έγκυες γυναίκες. Το δικαστήριο αναγνώρισε τα κίνητρα της πράξεως μου και δε μου επέβαλε τιμωρία. Θέλω να ευχαριστήσω όλους όσους βρέθηκαν στο πλευρό μου από τη στιγμή της σύλληψής μου μέχρι σήμερα. Η απόφαση αυτή είναι δικαίωση που ανήκει σε όλους όσους στέκονται αλληλέγγυοι στο πλευρό των πλευρό των προσφύγων όλα αυτά τα χρόνια στο νησί μας» δήλωσε στην ΕΡΑ ΑΙΓΑΙΟΥ η Δάφνη Βλουμίδη. Ως μάρτυρες υπεράσπισης κατέθεσαν ο Βουλευτής Λέσβου του ΣΥΡΙΖΑ Γιάννης Ζερδελής, η Σοφία Κουφοπούλου, η δικηγόρος Τουλίνα Δέμελη και η Έφη Λατσούδη. Ο Γιάννης Ζερδελής δήλωσε: «Πρόκειται για μία πράξη ανθρωπισμού και έμπρακτης αλληλεγγύης και σύντομα θα υπάρξει νομοθετική ρύθμιση που θα σταματήσει την ποινικοποίηση τέτοιων ενεργειών».\nΗ Έφη Λατσούδη τόνισε: «Είναι μια νίκη όλων όσων στέκονται αλληλέγγυοι σε ανθρώπους που έχουν ανάγκη. Μιλάμε για ανθρώπους που θέλουν να βοηθήσουν πραγματικά και σε καμία περίπτωση δε θα πρέπει να τους συγχέουμε με περιπτώσεις που οι πρόσφυγες πέφτουν θύματα εκμετάλλευσης και εκεί εξυπακούεται ότι η πολιτεία πρέπει να είναι πολύ αυστηρή».\nΑμέριστη αλληλεγγύη στον Ουαλίντ Ταλέμπ – Συγκέντρωση αλληλεγγύης στο Τριμελές Εφετείο Κακουργημάτων Πειραιά (Σκουζέ 3-5), 9πμ,την Τρίτη 31 Μαρτίου. “Πρόσφυγες – Μετανάστες/στριες και ευρωπαϊκές πολιτικές” Τουλάχιστον 400 πρόσφυγες πνίγηκαν ανοιχτά της Λιβύης «Το λάθος τους ήταν που έχουν μαύρη πέτσα για δέρμα!»


προσφορες. 39€ αγορα ενος λογισμικου χαμηλου κοστους, επιχειρησισ v 1.3 ή 49€ επιχειρησισ v 1.3 μαζι usb 8gb.\n39€ αγορα ενος λογισμικου χαμηλου κοστους, επιχειρησισ v 1.3 ή 49€ επιχειρησισ v 1.3 μαζι usb 8gb.\nCheap Software Solutions: Ειναι μια ιδεα η οποια προϋπηρχε στην σκεψη εδω και αρκετα χρονια, ωριμασε και επιτελους πραγματοποιηθηκε. Μελημα μας ειναι η παροχη χαμηλου κοστους η εντελως δωρεαν λογισμικου, για διαφορους κλαδους επαγγελματων. Προτεραιοτητα μας ειναι η ευκολια στην χρηση των προγραμματων και η ευελικτη αποθηκευση (ακομη σε ενα usb). Για την κατασκευη των διαφορων προγραμματων, χρησιμοποιειται κυριως το προγραμμα Excel, το οποιο με... τις δυνατοτητες του, την ευρεια διαδοση του και την εξοικειωση που εχουμε οι περισσοτεροι με αυτο το λογισμικο, βοηθαει στην πραγματοποιηση ολων των παραπανω. Το μονο που χρειαζεστε ειναι ενας υπολογιστης με εγκατεστημενο το προγραμμα Excel και βασικες γνωσεις χειρισμου υπολογιστων. Για την χρηση των προγραμματων εχουν γινει προσπαθειες να ειναι απλα, κατανοητα στον χρηστη και φιλικα. Δεν απαιτουνται βαθιες γνωσεις ουτε ειναι δυσκολη η εκμαθηση και η χρηση τους.\nπροσφορα για: 39€ για την αγορα ενος λογισμικου χαμηλου κοστους, το ΕΠΙΧΕΙΡΗΣΙΣ V 1.3 Ή 49€ για το ΕΠΙΧΕΙΡΗΣΙΣ V 1.3 ΜΑΖΙ με το USB 8GB. Το προγραμμα ισχυει για 3 ετη (2015, 2016, 2017) και παρεχεται ΔΩΡΕΑΝ τριετης υποστηριξη. Αφορα την καταγραφη ημερησιων εσοδων-εξοδων, προμηθειων προσωπικου-μισθοδοσιας, στατιστικων. Για να εχετε γνωση της πραγματικης οικονομικης εικονας μιας επιχειρησης και οχι μονο. Η προσφορα ισχυει για ολη την Ελλαδα. Απο την Cheap Software Solutions-CSS. Αρχικης αξιας 120€/130€. Έκπτωση 68%/62%


Ολιστικός τρόπος ζωής: Ο δρόμος προς την ευτυχία – Personal Development | Elena Mouratidou\nΣτον Ολιστικό Τρόπο Ζωής το σώμα, ο νους και το πνεύμα βρίσκονται σε αρμονία και ισορροπία. Αυτό επιτυγχάνεται συνειδητοποιώντας καταρχήν πως ο ολιστικός τρόπος ζωής είναι ο δρόμος για την ολιστική και βαθιά θεραπεία που δεν θεραπεύει το σύμπτωμα, επικεντρώνεται στην πηγή, στην αιτία. Η λέξη κλειδί είναι: ο Τρόπος Ζωής.\nΔεν είναι κάτι λοιπόν που συμβαίνει κάποιες φορές και κάποιες περιόδους της ζωής μας. Είναι ένας τρόπος που έχουμε επιλέξει να ζούμε τη ζωή μας.\nΜία πρακτική ζωής που μαθαίνουμε σιγά σιγά, σταδιακά.\nΤι μπορούμε να κάνουμε για το σώμα μας:\nΞεκινάμε να το αποδεχόμαστε και να το αγαπάμε. Αποκτάμε σταδιακά μία ακόμα καλύτερη και πιο ουσιαστική σχέση μαζί του. Μαθαίνουμε να το ακούμε.\nΜία ολιστική πρακτική άσκησης, όπως είναι η γιόγκα, βοηθάει πολύ σε αυτό.\nΕπιλέγουμε συνειδητά τις τροφές που βάζουμε μέσα στο σώμα μας και στρεφόμαστε σε μία καθαρή διατροφή, προσαρμοσμένη στις ανάγκες μας έτσι ώστε να νιώθουμε δυνατοί και υγιείς.\nΚαλλιεργούμε μία αίσθηση ευγνωμοσύνης για όλα αυτά που το σώμα μας, απλόχερα μας προσφέρει, κάθε μέρα.\nΤι μπορούμε να κάνουμε για το νου μας:\nΝα χρησιμοποιήσουμε τεχνικές μείωσης του άγχους και των αρνητικών σκέψεων από τον οργανισμό μας. Μαθαίνουμε να ζούμε στη στιγμή, στο παρόν. Και έτσι σταδιακά και πάλι, ζούμε τη στιγμή γεμίζοντας την με χαρά και όλα αυτά τα θετικά συναισθήματα που εμείς επιλέγουμε.\nΟι διάφορες πρακτικές διαλογισμού προσφέρουν στο νου μας ηρεμία και διαύγεια έτσι ώστε να συνειδητοποιήσουμε πως μπορούμε να ζούμε ακόμα καλύτερα και τί αλλαγές επιλέγουμε να κάνουμε.\nΕπιλέγουμε να κρατήσουμε στη ζωή μας σχέσεις που μας προσφέρουν ισορροπία και υπάρχει ένας αμοιβαίος σεβασμός και κατανόηση. Μερικές φορές θα χρειαστεί να βάλουμε όρια έτσι ώστε να δημιουργήσουμε σχέσεις που μας προσφέρουν μία βαθιά ησυχία στο νου και τελικά στη ζωή μας.\nΚρατάμε κλειστή την πόρτα στο τοξικό και πετάμε το κλειδί μακριά!\nΤι μπορούμε να κάνουμε για το πνεύμα μας:\nΝα έρθουμε σε επαφή με τη φύση και να προσφέρουμε πίσω σε αυτήν με όποιον τρόπο μπορούμε. Μαζεύοντας λίγα σκουπίδια από το κοντινότερο παρκάκι στη γειτονιά μας ή συμμετέχοντας σε μία εθελοντική δράση δεντροφύτευσης.\nΝα επενδύουμε στην προσωπική μας εξέλιξη και αυτοβελτίωση. Ας αφήσουμε τις δικαιολογίες που πάντα θα υπάρχουν παραδίπλα για να μας κρατάνε σε αδράνεια. Ας περάσουμε στη δράση.\nΝα επιλέγουμε να ζούμε με σεβασμό απέναντι στη ζωή μας, στον εαυτό μας και στους άλλους γύρω μας.\nΝα εντάξουμε στη ζωή μας βιβλία που βοηθούν το πνεύμα μας να αναπτυχθεί, το τροφοδοτούν.\nΝα εμπιστευόμαστε την εσωτερική μας διαίσθηση. Κουβαλάει μέσα της μεγάλη σοφία!\nΚαι τέλος, να παραμένουμε ευγνώμονες για την κάθε στιγμή που μας χαρίζετε ως δώρο.\nΑυτό είναι το μαγικό τρίπτυχο του Ολιστικού Τρόπου Ζωής!


Η Sidonie - Gabrielle "Gaby" Colette Colette (1873 - 1954) παντρεύεται το 1893 τον συγγραφέα επιχειρηματία Henry Gauthier - Villars (1859 - 1931), που έφερε το ψευδώνυμο Willy. Ο γάμος της θα την βοηθήσει να μπει στα αστικά σαλόνια του Παρισιού και να έλθει σε επαφή με τον κόσμο της τέχνης, της διανόησης και της λογοτεχνίας. Θα ενταχθεί πολύ γρήγορα και θα αρχίσει να απολαμβάνει όλα όσα της προσφέρει το γοητευτικό αυτό περιβάλλον. Ο Willy, ένας από τους πιο διάσημους bon viveur στο Παρίσι και δεκατέσσερα χρόνια μεγαλύτερος από την Colette, υστερούσε φανερά σε συγγραφικό ταλέντο. Είχε, όμως, φοβερό χάρισμα στο μάρκετινγκ και διατηρούσε ένα λογοτεχνικό εργαστήρι από το οποίο εκδίδονταν βιβλία με το ψευδώνυμό του, γραμμένα από συγγραφείς - φαντάσματα. Με ανάλογο τρόπο θα παρακινήσει και θα πείσει την Colette να γράψει το πρώτο της μυθιστόρημα.\nΈτσι, με το ψευδώνυμο Willy, θα κυκλοφορήσουν τα πρώτα τέσσερα μυθιστορήματα της Colette, το "Claudine à l'école" (1900), το "Claudine à Paris" (1901), το "Claudine en ménage" (1902) και το "Claudine s'en va" (1903). Οι ιστορίες της Claudine είναι σχεδόν αυτοβιογραφικές με τη διαφορά ότι αυτή, σε αντίθεση με την Colette, δεν έχει μητέρα. Τα μυθιστορήματα θα προκαλέσουν πάταγο και θα γίνουν ανάρπαστα.\nΟ Willy θα παρακινήσει την Colette να χρησιμοποιήσει λεπτομέρειες στα μυθιστορήματά της από την προσωπική τους ζωή, καθώς γνώριζε καλά πώς να χρησιμοποιεί το σκάνδαλο για τη δημοσιότητα. Η Colette αργότερα θα παραδεχτεί ότι ποτέ δεν θα είχε γίνει συγγραφέας, εάν δεν ήταν ο Willy. Η γοητευτική ζωή στο Παρίσι και όλα όσα της πρόσφερε ο άντρας της κάλυπταν τις φιλοδοξίες της σε τέτοιο βαθμό, ώστε να ανέχεται τις απιστίες του και την κακή του συμπεριφορά. Ταυτόχρονα και η ίδια είχε την ελευθερία να υλοποιεί τις δικές της επιθυμίες.\nΌταν όμως ο Willy θα αρνηθεί να της δώσει τα συγγραφικά δικαιώματα των έργων της, η σχέση τους θα διαταραχθεί και η Colette θα αναζητήσει την αγάπη και την κατανόηση στη σχέση της με μια αστή της εποχής της, τη Marquise de Belbeuf (Missy). Με τη Missy θα εμφανιστεί αρκετές φορές στο Θέατρο. Αυτή θα την παρακινήσει ώστε να διεκδικήσει την καλλιτεχνική της φωνή παρά τους ψυχολογικούς εκβιασμούς που της ασκούσε ο σύζυγός της. Ήταν πλέον ξεκάθαρο πως τίποτα δεν μπορούσε να μπει ανάμεσα στη δυναμική Colette και στα όνειρά της. Στις 3 Ιανουαρίου 1907 η σκηνή με το φιλί ανάμεσα στη Missy και στην Colette σε μια παντομίμα με τον τίτλο "Rêve d'Egypte" θα προκαλέσει μεγάλες αντιδράσεις και δεν θα τους επιτρέψει να ζουν μαζί ανοιχτά, παρά το γεγονός ότι η σχέση τους θα συνεχιστεί για άλλα πέντε χρόνια.\nΚάποια άλλα στοιχεία από την πολυτάραχη ζωή της Colette θα τα μάθουμε στους τίτλους του τέλους αλλά και ανατρέχοντας στη βιογραφία της.\nΗ Sidonie - Gabrielle Colette γεννήθηκε στις 28 Ιανουαρίου 1873 στο χωριό Saint-Sauveur-en-Puisaye στο διαμέρισμα Yonne της Βουργουνδίας στη Γαλλία. Πατέρας της ήταν ο ήρωας του πολέμου και φοροεισπράκτορας Jules - Joseph Colette και μητέρα της η Adèle Eugénie Sidonie (Sido).\nΠροτάθηκε για το Νόμπελ Λογοτεχνίας το 1948. Ήταν επίσης μίμος, ηθοποιός και δημοσιογράφος.\nΣτο πιο γνωστό της έργο, το μυθιστόρημα Gigi (1944), βασίστηκε η ομώνυμη κινηματογραφική ταινία του 1949 με πρωταγωνιστές την Danièle Delorme και και την Gaby Morlay. Η προσαρμογή της ταινίας στο Θέατρο έγινε το 1951 με πρωταγωνίστρια την άγνωστη τότε Audrey Hepburn. Το 1958 έγινε και πάλι ταινία Zizi (αυτή τη φορά μιούζικαλ στο Hollywood) με πρωταγωνιστές τη Leslie Caron και τον Louis Jourdan, κερδίζοντας το 1959 εννέα (9) Όσκαρ μεταξύ των οποίων και το Όσκαρ Καλύτερης Ταινίας.\nΗ Colette και ο Willy χώρισαν το 1906 και το διαζύγιό τους οριστικοποιήθηκε το 1910. Η Colette δεν είχε πρόσβαση στα αρκετά μεγάλα κέρδη των βιβλίων Claudine, καθώς τα πνευματικά δικαιώματα ανήκαν στον Willy. Μέχρι το 1912 ακολούθησε τη θεατρική καριέρα και είχε αρκετές εμφανίσεις σε μουσικές αίθουσες σε όλη τη Γαλλία, προκειμένου να εξασφαλίζει τα προς το ζην.\nΤο 1912 παντρεύτηκε τον Henry de Jouvenel, συντάκτη του Le Matin. Η κόρη της, η Colette de Jouvenel, με το ψευδώνυμο Bel - Gazou, γεννήθηκε το 1913. Κατά τη διάρκεια του πολέμου αφοσιώθηκε στη δημοσιογραφία, καθώς ο γάμος της δεν της επέτρεπε να αφιερώνει τον χρόνο της για να γράφει.\nΗ κηδεία της στις 3 Αυγούστου του 1954 έγινε με δημόσια δαπάνη. Και είναι η πρώτη γυναίκα των γραμμάτων στη Γαλλία που της χορηγήθηκε αυτή η τιμή.\nΗ ταινία επικεντρώνεται στη ζωή της Colette στα 20 της, στον γάμο της με τον πρώτο σύζυγό της και στη δημοσίευση των πρώτων μυθιστορημάτων της κάτω από το όνομά του. Προσωπικά, δεν κατανοώ την επιλογή του σκηνοθέτη να μην επεκταθεί στο υπόλοιπο της ζωής της αλλά τη σέβομαι. Άλλωστε, στους τίτλους του τέλους της ταινίας έχει συμπεριλάβει όλα όσα πρέπει να γνωρίζουμε συνολικά για τη ζωή της Colette.\nΥπήρχαν αρκετές δυνατές σκηνές στην ταινία, που όμως δεν τονίστηκαν ιδιαίτερα και στο βαθμό που θα βοηθούσε ώστε να απογειωθεί η ενδιαφέρουσα και άκρως πρωτοποριακή για την εποχή εκείνη ιστορία της.\nΘα εστιάσω σε δύο από τις φαινομενικά πιο ήπιες.\n- Η Colette δίνει τα διαπιστευτήριά της στην πρώτη κιόλας παρουσία της μαζί με τον άντρα της σε καλλιτεχνική συνεστίαση στο Παρίσι. Μία από τις κυρίες της υψηλής κοινωνίας μόλις μαθαίνει ότι ο Willy έχει παντρευτεί θα πλησιάσει στην Colette και θα την ειρωνευτεί : "Οι άγριες μέρες έχουν τελειώσει, έτσι;"\nΗ Colette ακομπλεξάριστα και πολύ επιθετικά θα της απαντήσει : "Κάθε άλλο, οι άγριες μέρες μόλις έχουν αρχίσει…"\n- Όταν η Colette αποφασίζει να απομακρυνθεί από τον Willy και να γνωστοποιήσει στον κόσμο το γεγονός ότι εκείνη έγραψε τα βιβλία της Claudine και όχι ο Willy, τον ενημερώνει ξεκάθαρα : Σκοπεύω να σκοτώσω τον Reynaud (τον χαρακτήρα Willy) στο επόμενο βιβλίο μου και να του υπενθυμίσω τη δήλωση που μου έκανε για να με πείσει να γράψω ότι "Το χέρι που κρατά το στυλό γράφει την ιστορία".\nΗ Keira Knightley είναι αναμφισβήτητα η αγαπημένη μου ηθοποιός. Δεν είναι τυχαίο το αφιέρωμα Keira Knightley Tribute - All of her movies που της έκανα σχετικά με την κινηματογραφική της πορεία. Καλοδεχούμενη, λοιπόν, η ουσιαστική επιστροφή της μετά από τη γέννηση της κορούλας της Edie και τη σπουδαία ταινία The Imitation Game, στην οποία προτάθηκε το 2015 για το Όσκαρ Β’ Γυναικείου ρόλου. Είχε προηγηθεί η αξεπέραστη δραματική ταινία Pride & Prejudice, στην οποία προτάθηκε το 2005 για το Όσκαρ Α’ Γυναικείου ρόλου. Η ερμηνεία της ως Colette είναι αξιοπρόσεκτη και ώριμη. Ενσαρκώνει τη συγγραφέα και σε νεαρή ηλικία ως κορίτσι με πνεύμα και ταλέντο όσο και αργότερα ως γυναίκα που υψώνει το ανάστημα και τη φωνή της και διεκδικεί τα δικαιώματά της. Δεν ξέρω αν θα τη βοηθήσει να φτάσει μέχρι τα Όσκαρ κάτι που είναι βέβαια αρκετά πιθανό. Ο Dominic West (Tomb Raider), στον ρόλο του Willy, έχει μεστή παρουσία και στέκεται άριστα δίπλα της τόσο κατά την περίοδο που είναι ερωτευμένοι όσο και αργότερα όταν μεταξύ τους απομακρύνονται.\nΔιάρκεια : 111’


Ζιούλης: Θα είμαστε ακόμα καλύτεροι στη συνέχεια | athlitiko\nΖιούλης: Θα είμαστε ακόμα καλύτεροι στη συνέχεια\nΧανιά | 16 Ιανουαρίου 2018, 12:58\nΣυνέντευξη στον Athletic Radio και την εκπομπή "Derby" του Μανώλη Θέμελη παραχώρησε ο Άγγελος Ζιούλης, μιλώντας για τη μέχρι τώρα παρουσία του στον ΑΟΧ/Κισσαμικό και για τη συνέχεια του πρωταθλήματος.\nΟ 23χρονος αμυντικός, που έχει καθιερωθεί παίζοντας σε όλα τα ματς πρωταθλήματος, ευχαρίστησε τον κόσμο για τη μέχρι τώρα στήριξη και υποσχέθηκε ότι αυτός και οι συμπαίκτες του θα είναι ακόμα καλύτεροι στη συνέχεια του πρωταθλήματος.\nΑναλυτικά ο Α. Ζιούλης ανέφερε τα εξής:\nΓια τη νίκη κόντρα στην Αναγέννηση: «Πετύχαμε μία σημαντική νίκη. Αποδείξαμε στο γήπεδο ότι η ήττα και η εμφάνιση στο ματς με τον ΟΦΗ ήταν μία κακή παρένθεση. Ήμασταν αγχωμένοι αλλά ευτυχώς ήρθε το γκολ γρήγορα και μετά λύθηκαν τα… πόδια μας. Διαχειριστήκαμε καλά το ματς, ήμασταν συγκεντρωμένοι και πειθαρχημένοι. Πήραμε μία βαθιά βαθμολογική ανάσα. Πρέπει να “χτίσουμε” πάνω σε αυτή τη νίκη όπως είπε και ο προπονητής μας».\nΓια το τι έφταιξε στο ματς με τον ΟΦΗ: «Ούτε και τώρα μπορώ να πω με σιγουριά τι έγινε σε αυτό το ματς. Αποπροσανατολιστήκαμε από τα προβλήματα του ΟΦΗ και μπήκαμε χαλαρά. Δεν ήμασταν συγκεντρωμένοι και το πληρώσαμε».\nΓια τη δική του παρουσία: «Το καλοκαίρι είχα προτάσεις και από άλλες ομάδες από Κύπρο αλλά και από Ελλάδα. Τελικά επέλεξα τον ΑΟΧ/Κισσαμικό και αισθάνομαι δικαιωμένος. Η ομάδα καλύπτει τις φιλοδοξίες μου και θέλω να βελτιώνομαι καθημερινά. Είναι ένα σκαλοπάτι για να ανέβω και εγώ σε υψηλό επίπεδο».\nΓια τον αγώνα με τον Παναιγιάλειο: «Κάθε ματς είναι δύσκολο και ειδικά εκτός έδρας. Θέλουμε να “χτίσουμε” ένα θετικό σερί και δεν θα την ξανά πατήσουμε όπως με τον ΟΦΗ καθώς και στην ομάδα του Αιγίου μαθαίνουμε ότι υπάρχουν προβλήματα».\nΓια τον κόσμο της ομάδας: «Ο κόσμος μας αγκαλιάζει και τον ευχαριστούμε. Τον θέλουμε δίπλα μας σε κάθε αγώνα. Μας ακολουθεί πιστά. Υποσχόμαστε ότι θα είμαστε ακόμα καλύτεροι στην συνέχεια».\nΓια τον Γιώργο Πετράκη και τη διοίκηση: «Ο κόουτς είναι νέος σε ηλικία και κοντά σε μας. Μας καταλαβαίνει και δουλεύει σκληρά. Η διοίκηση είναι πάντα δίπλα μας. Λειτουργούμε άψογα σε όλα τα επίπεδα».\nΓια ΟΦΗ και Εργοτέλη: «Ο ΟΦΗ όλοι ξέρουμε ποιος είναι. Είναι ένα μεγάλο μέγεθος για το Ελληνικό ποδόσφαιρο και πρέπει να βρει τον δρόμο του και να επιστρέψει στη Super League. Ο κόσμος του αγαπάει πολύ την ομάδα. Παίζει ωραίο επιθετικό ποδόσφαιρο. Ο Εργοτέλης δεν έχει τους βαθμούς που θα έπρεπε. Στο μεταξύ μας ματς μου άρεσε αν και εμείς δεν παίξαμε καλά. Έχει ένα δικό του στιλ και θεωρώ ότι όταν αρχίσει να παίρνει βαθμούς θα παίζει ακόμα πιο καλά».\nΓια την ποδοσφαιρική του διαδρομή: «Ξεκίνησα από το Περιστέρι και τον Ολυμπιακό Νέων Λιοσίων, ομάδα του τοπικού και μετά πήγα στον Ιάσονα. Πέρασα από τον Πανθρακικό και την Κ20 αλλά και από το “σχολείο” του Παναθηναϊκού, όπου υπέγραψα και επαγγελματικό συμβόλαιο. Μετά πήγα στην Κύπρο στην ΑΕ Λεμεσού και την περασμένη σεζόν αγωνίστηκα στο ΘΟΙ Λακατάμιας, όπου είχα μία φουλ σεζόν».


Βάσω Λασκαράκη - Λευτέρης Σουλτάτος: Weekend στην Κρήτη για το ζευγάρι! Οι μαγειρικές και το τραπέζι με φίλους στην αυλή (pics) - Newsmag\nΒάσω Λασκαράκη – Λευτέρης Σουλτάτος: Weekend στην Κρήτη για το ζευγάρι! Οι μαγειρικές και το τραπέζι με φίλους στην αυλή (pics)\nΜε αφορμή την έλευση του Σαββατοκύριακου, η Βάσω Λασκαράκη και ο Λευτέρης Σουλτάτος άφησαν για λίγο την καθημερινότητα τους στην πρωτεύουσα και ταξίδεψαν στην Κρήτη, προκειμένου να συναντήσουν τους αγαπημένους τους φίλους.\nΤο γνωστό ζευγάρι μπορεί να πέρασε στο Ηράκλειο σχεδόν όλο το καλοκαίρι, όμως κάθε φορά που του δίνεται η ευκαιρία φτιάχνει τις αποσκευές του και επισκέπτεται ξανά και ξανά και το αγαπημένο του μέρος.\nΜπορεί να βρισκόμαστε σχεδόν στα μέσα του Οκτώβρη, όμως ο καιρός θυμίζει καλοκαίρι και συνεπώς επιτρέπονται όλες οι καλοκαιρινές αποδράσεις. Έτσι, η Βάσω Λασκαράκη και ο Λευτέρης Σουλτάτος δεν έχασαν την ευκαιρία!\nΔεδομένου ότι οι δυο τους βρέθηκαν στο νησί, αποφάσισαν να διοργανώσουν ένα τραπέζι στην αυλή τους σπιτιού τους για τους φίλους τους και όλοι μαζί να ψήσουν πίτσα στον ξυλόφουρνο περνώντας με τον πιο ευχάριστο τρόπο την ημέρα τους. Η Βάσω Λασκαράκη, ως λάτρης του Instagram, μοιράστηκε με τους διαδικτυακούς φίλους της μερικές φωτογραφίες από την προετοιμασία του γεύματος.\nBakuchiol: Τι πρέπει να ξέρεις για τη vegan ρετινόλη; – ELLE\nΣαββατοκύριακο στην Κρήτη, λοιπόν, για το ζευγάρι!\nPrevious H αποστομωτική απάντηση του Heath Ledger όταν αποκάλεσαν “αηδιαστική” την ταινία Brokeback Mountain – Cineramen\nNext Ο «Μπόρατ» άνοιξε Twitter και τρολάρει Τραμπ | in.gr\nΈκρηξη σε πυρηνικό σταθμό στη Γαλλία – Newsmag


Κερκυραϊκή Συμμαχία: "Γιατί καταψηφίσαμε το Τεχνικό Πρόγραμμα και τον Προυπολογισμό" - Life News 102.9 | Το ειδησεογραφικό ραδιόφωνο της Κέρκυρας\nΗ Παράταξή μας στη Συνεδρίαση του Δημοτικού Συμβουλίου στις 18 Φλεβάρη καταψήφισε το Τεχνικό Πρόγραμμα και τον Προϋπολογισμό του Δήμου Κεντρικής Κέρκυρας και Διαποντίων Νήσων για το έτος 2020.\nΟι λόγοι της αρνητικής μας ψήφου είναι οι εξής:\n1) Ο Προϋπολογισμός και το Τεχνικό Πρόγραμμα του 2020 χαρακτηρίζονται από έλλειψη οράματος, στίγματος αλλά και ουσίας, που όφειλε να δώσει στον κερκυραϊκό λαό μια δημοτική αρχή με νωπή λαϊκή εντολή. Αποδείχθηκε αυτό που εμείς εξαρχής είχαμε επισημάνει, ότι πρόκειται για ένα δημοτικό σχηματισμό που καλλιεργεί φρούδες ελπίδες χωρίς να είναι σε θέση ν΄ ανταποκριθεί στις προσδοκίες του κερκυραϊκού λαού.\n2) Κατά τη σύνταξή του Προϋπολογισμού και του Τεχνικού Προγράμματος δεν προηγήθηκε ο απαιτούμενος κοινωνικός διάλογος ούτε συγκροτήθηκε, με ευθύνη της δημοτικής αρχής, η Επιτροπή Διαβούλευσης. Παραλήφθηκε αυτό το σημαντικό θεσμικό όργανο που προβλέπει ο νόμος για την κατάθεση θέσεων και προτάσεων, ώστε να ληφθούν υπόψη στη κατάρτιση του κορυφαίου σχεδιασμού δράσεων και έργων στο Δήμο Κεντρικής Κέρκυρας και Διαποντίων Νήσων. Το Παράρτημα του ΤΕΕ, οι επαγγελματικοί Σύλλογοι και τα Σωματεία, οι εργαζόμενοι που δραστηριοποιούνται στην τοπική κοινωνική και οικονομική πραγματικότητα, οι επιστημονικοί φορείς, τα πολιτιστικά σωματεία, οι ιστορικές συλλογικότητες της Κέρκυρας ( λ.χ. Φιλαρμονικές) αγνοήθηκαν παντελώς από τη νέα δημοτική αρχή.\n3) Η δημοτική πλειοψηφία συνέταξε και ψήφισε έναν Προϋπολογισμό στασιμότητας και γραφειοκρατίας κι ένα Τεχνικό Πρόγραμμα με τίτλους έργων κι εκτιμώμενο κόστος χωρίς συνοχή, προτεραιότητες και συγκεκριμένη στόχευση. Για τα προτεινόμενα έργα δεν υπάρχει ούτε χρονική πρόβλεψη δημοπράτησης, ούτε ημερομηνία σύμβασης, έναρξης και εκτέλεσης του έργου. Ευτυχώς που υπάρχουν σε εξέλιξη και ολοκλήρωση έργα (λ.χ. δημοτικής οδοποιίας) ή υποδομών ( λ.χ. Ναυσιθόειο Γυμναστήριο) από την προηγούμενη δημοτική αρχή.\n4) Είναι απορίας άξιο ότι ο Προϋπολογισμός του 2020 προβλέπει χρηματοδότηση 900.000 για το ΦΟΔΣΑ, που έχει την κύρια ευθύνη για τη διαχείριση και την εξαγγελθείσα μεταφορά μέρους των απορριμμάτων. Αλήθεια τι θα πρωτο-πληρωθεί με το ποσό αυτό; Απάντηση βέβαια δε λάβαμε!\n5) Σύμφωνα με τη δική μας θέση ο Προϋπολογισμός και το Τεχνικό Πρόγραμμα του 2020 έπρεπε να στοχεύουν κατά προτεραιότητα στη βελτίωση της καθημερινότητας των κερκυραίων και στη ενίσχυση της μικρομεσαίας οικονομικής δραστηριότητας που αποτελεί τη ραχοκοκαλιά της τοπικής οικονομίας.\n6) Για την επίτευξη του πρώτου στόχου προτείναμε την πρόβλεψη κονδυλίων για την αγορά απορριμματοφόρων και κάδων. Με την χρήση αυτών θα αξιοποιηθούν και οι προσληφθέντες εργαζόμενοι στην υπηρεσία καθαριότητας μειώνοντας το κόστος των εργολαβιών ανάθεσης της συλλογής των απορριμμάτων. Επίσης εισηγηθήκαμε την πρόβλεψη για προμήθεια μικρών και ευέλικτων πυροσβεστικών οχημάτων κατάλληλων για την κατάσβεση πυρκαγιάς σε περιοχές που υπάρχουν δυσκολίες πρόσβασης λόγω στενότητας χώρου. Για την ανακούφιση της πιεστικής καθημερινότητας ζητήσαμε επίσης την άμεση ανάληψη πρωτοβουλιών για το κυκλοφοριακό, όπως και την ταχεία εξεύρεση και δημιουργία χώρων στάθμευσης.\n7) Για την υλοποίηση του δεύτερου στόχου προτείναμε την συμβολή του Δήμου στην ανασύνταξη του πρωτογενούς ( αγροτικού τομέα) στην Κέρκυρα. Πρώτο βήμα είναι η βελτίωση της αγροτική οδοποιίας, που είχε μείνει πίσω και με ευθύνη των προηγούμενων δημοτικών αρχών. Ο Δήμος οφείλει να επιδείξει έμπρακτο ενδιαφέρον για την διευκόλυνση της συλλογής του ελαιοκάρπου κι άλλων τοπικών αγροτικών προϊόντων που με την κατάλληλη αξιοποίηση μπορούν ν΄ αποτελέσουν συγκριτικό παραγωγικό πλεονέκτημα για το νησί μας.\n8) Ταυτόχρονα απαιτούνται οι πρωτοβουλίες του Δήμου για τη θέσπιση κινήτρων και την υλοποίηση προγραμμάτων για τη σύνδεση του αγροτικού τομέα με τον τουριστικό, ώστε να οικοδομηθεί μια εναλλακτική μορφή τουρισμού ( λ.χ. αγροδιατροφικός), που θα ανασυγκροτήσει τη τοπική οικονομία, θα δημιουργήσει θέσεις εργασίας και θα ενισχύσει τις μικρομεσαίες επιχειρήσεις. Είναι προφανές ότι οι δήθεν ‘’επενδύσεις’’ τύπου real estate, όπως αυτή που επιχειρείται στον ΕΡΗΜΙΤΗ είναι αντιπαραγωγικές και περιβαλλοντικά ζημιογόνες για τον τόπο μας και συνεπώς πρέπει να αποτραπούν.\n9) Ιδιαίτερη μέριμνα όφειλε να επιδείξει ο Δήμος με προβλέψεις στον Προϋπολογισμό και το Τ.Π. για τα Διαπόντια Νησιά, δεδομένου ότι αποτελούν όχι μόνο πλουτοπαραγωγική πηγή για την τοπική οικονομία, αλλά τυγχάνουν και παραμεθόριο νησιωτικό σύμπλεγμα. Κατά συνέπεια υπάρχει ιδιαίτερη σημασία για τη φροντίδα τους και για λόγους εθνικούς, δεδομένου ότι θα καθορίσουν το εύρος της ελληνικής ΑΟΖ στο Ιόνιο Πέλαγος. Η σημερινή δημοτική αρχή όμως στο βωμό μικροπαραταξιακών σκοπιμοτήτων έχει παραμελήσει παντελώς τα Διαπόντια Νησιά ( βλ. χαρακτηριστικά το ζήτημα με τους αντιδημάρχους).\n10) Μετά τα παραπάνω η καταψήφιση του Προϋπολογισμού και του Τεχνικού Προγράμματος 2020 υπήρξε μονόδρομος για την Παράταξή μας. Ταυτόχρονα καλέσαμε τη νέα δημοτική αρχή να αφοσιωθεί, όπως έχει υποχρέωση, με σύνεση και ουσιαστική δουλειά στα σημαντικά προβλήματα του Δήμου Κεντρικής Κέρκυρας και Διαποντίων Νήσων, δεδομένου ότι έχει πολύ χρόνο μπροστά της ακόμη. Τέλος θα συνιστούσαμε τον περιορισμό της επικοινωνιακού τύπου πρακτικής ‘’ άρτος και θεάματα’’ και του αλαζονικού ύφους ‘’όλα τα ξέρουμε, όλα τα μαχαιρώνουμε’’ που -προς το παρόν- καλλιεργούν μόνο ψευδαισθήσεις στον κερκυραϊκό λαό. Η διάψευση όμως θα είναι οδυνηρή για όλους.


Online Παιχνίδι Kotopes: λαχανικά Επιστροφή. Παίξτε το παιχνίδι online δωρεάν Kotopes: λαχανικά Επιστροφή. Κατεβάστε το παιχνίδι Kotopes: λαχανικά Επιστροφή. Παιχνίδια Για τα παιδιά - gr.zazaplay.com\nΚάντε το Kotopes αιώνα αποφασίσαμε να κάνουμε χρήσιμα πράγματα και να αναπτυχθεί μια καλλιέργεια λαχανικών! Μόνο εδώ θέλουν να ζουμερά λαχανικά ήταν πολλές.\n© sgames.org -. Δωρεάν online παιχνιδιών Kotopes: λαχανικά Επιστροφή () σε απευθείας σύνδεση κόσμο παιχνιδιού παιχνίδι λάμψης Kotopes: λαχανικά Επιστροφή για δωρεάν. Μην ξεχάσετε να αξιολογήσετε αυτό το παιχνίδι Kotopes: λαχανικά Επιστροφή και να μοιραστούν αυτό το παιχνίδι με τους καλύτερους φίλους σας.\nΠαιχνίδι Kotopes: λαχανικά Επιστροφή σε απευθείας σύνδεση\nΠεριγραφή του παιχνιδιού Kotopes: λαχανικά Επιστροφή γραμμή. Πώς να παίξετε το παιχνίδι online Κάντε το Kotopes αιώνα αποφασίσαμε να κάνουμε χρήσιμα πράγματα και να αναπτυχθεί μια καλλιέργεια λαχανικών! Μόνο εδώ θέλουν να ζουμερά λαχανικά ήταν πολλές. Ξεδιάντροπη κάστορας, η οποία έσκαψαν ένα λαβύρινθο από περάσματα κάτω από τα κρεβάτια του ήρωα μας, tyrit ένα λαχανικό κάθε βράδυ. Kotopes πρέπει να σταματήσει αυτή η ανομία, ή να μείνει χωρίς καλλιέργεια. Βοήθεια ήρωας μας για να πάρει πίσω τα λαχανικά!\nKotopes: λαχανικά Επιστροφή ( Ψηφοφορίες2, Δευτεροβάθμια Βαθμολογία: 5/5)


Πελασγία: Ο Καραμανλής αδυνάτισε κι έγινε μοντέλο (λέμε τώρα)...\nΌσοι, μάλιστα, τον συνάντησαν προ ημερών στην βουλή κατά τη διάρκεια της ψηφοφορίας για το πολυνομοσχέδιο, έμειναν με το στόμα ανοικτό, όταν είδαν πόσο έχει αδυνατίσει.\n"Πρέπει να έχει χάσει πάνω από 5 κιλά, κι αυτό φαίνεται από μακριά", έλεγε βουλευτής της ΝΔ σε δημοσιογραφικό πηγαδάκι, ο οποίος συνέχισε: "προφανώς τον έχει βάλει σε πρόγραμμα η Νατάσα"...\nΑνώνυμος Δευτέρα, 29 Ιουλίου 2013 - 10:53:00 π.μ. EEST\nπαχυνε ,αδυνατισε δεν ξερω,ομως δεν τον ειπε κανεις δοσιλογο, γερμανοτσολια.αυτος δεν ξερει δεν ακουσε τιποτα. ειναι υπο την προστασια ΜΜΕ και ΑΡΙΣΤΕΡΩΝ και οπισθοδρομικων δυναμεων .μιλαω σωστα?\nΑνώνυμος Τρίτη, 30 Ιουλίου 2013 - 10:34:00 μ.μ. EEST\nΑδυνάτισε η πάχυνε!Άχρηστο βόδι παρέμεινε.


16 Σεπτεμβρίου, 2020 18 Σεπτεμβρίου, 2020 ParosNews\t117 Views 0 Σχόλια\nΣύμφωνα με τη νέα αεροπορική οδηγία που θα ισχύει από την Παρασκευή 18 Σεπτεμβρίου με διάρκεια έως 30 Σεπτεμβρίου:\nΌσοι ταξιδεύουν προς Ελλάδα με αεροπορική σύνδεση από Ουγγαρία θα εισέρχονται στην χώρα μας μόνο με αρνητικό τεστ Covid-19 το οποίο θα έχει διενεργηθεί μέχρι 72 ώρες πριν την άφιξή τους.\nΗ ΥΠΑ ενημερώνει και για την παράταση έως τις 30 Σεπτεμβρίου της υποχρεωτικής συμπλήρωσης της φόρμας Passenger Locator Form (PLF) στην ηλεκτρονική διεύθυνση https://travel.gov.gr/ από όλους τους επιβάτες διεθνών πτήσεων προς την Ελλάδα.\nα) την επιβεβαίωση για υποβολή PLF τουλάχιστον την προηγούμενη ημέρα πριν από την πτήση, το οποίο είναι υποχρεωτικό ταξιδιωτικό έγγραφο. β) την αλληλογραφία με το κωδικό QR και το PLF. Αεροπορικές εταιρείες που δεν συμμορφώνονται με αυτήν την υποχρέωση ελέγχου, θα είναι υπεύθυνες για τον επαναπατρισμό των επιβατών με έξοδα της εταιρείας.\n← Παραιτήθηκε ο Πρόεδρός του Κ.Υ Πάρου κ.Χαράλαμπος Μαλινδρέτος\nΝέα Διοικούσα Επιτροπή Στο Κ.Υ Πάρου →\nΣύσταση αλλαγής κωδικών στο Taxisnet σε πολίτες και επιχειρήσεις…\nΣύνορα Κακαβιάς :«Θέλω να πάω σπίτι μου»…


AEK: Μόλις δύο Κύπριοι «διασώθηκαν» | Goal News Cy\nGOALAEK: Μόλις δύο Κύπριοι «διασώθηκαν»\nAEK: Μόλις δύο Κύπριοι «διασώθηκαν»\nΗ αναγκαιότητα για την ενίσχυση της παρουσίας των Κύπριων ποδοσφαιριστών αποτελεί και στην ΑΕΚ ένα θέμα χιλιοειπωμένο κατά τα τελευταία χρόνια. Παρά τις προσπάθειες που έγιναν για την όσο γίνεται μεγαλύτερη αγωνιστική παρουσία τους, ούτε τη φετινή σεζόν παρατηρήθηκε στην ομάδα της Λάρνακας κάτι τέτοιο. Η παρουσία των γηγενών παικτών ήταν και παραμένει πενιχρή.\nΜε βάση την απεικόνιση των στατιστικών στοιχείων που παρατίθενται στην ιστοσελίδα της ΚΟΠ όσον αφορά στο τρέχον πρωτάθλημα, με την πάροδο 23 ολόκληρων αγωνιστικών, μόλις πέντε Κύπριοι παίκτες κλήθηκαν για να προσφέρουν τις υπηρεσίες τους, μετρώντας συνολικά 1.667 λεπτά. Κάτι που προφανώς δεικνύει πάρα πολλά και παραλλήλως, στέλνει μηνύματα όσον αφορά στον προγραμματισμό, που σε κάποια στιγμή θα γίνει για την επόμενη σεζόν.\nΠρώτος στη σχετική λίστα είναι ο Θωμάς Ιωάννου. Ο αμυντικός της ΑΕΚ, αγωνίσθηκε σε 13 αναμετρήσεις, με το κοντέρ του να γράφει 846 λεπτά. Οι πλείστες εμφανίσεις του καταγράφονται κατά τους τελευταίες μήνες. Όταν πήρε μαζεμένες ευκαιρίες, απέδειξε πως έχει το αγωνιστικό υπόβαθρο ώστε να δώσει λύσεις στην ομάδα της Λάρνακας. Ο 24χρονος ποδοσφαιριστής, υπενθυμίζουμε, από το καλοκαίρι του 2018 αποτελεί μέρος του ρόστερ, καταγράφοντας την περασμένη αγωνιστική περίοδο 16 συμμετοχές στο πρωτάθλημα.\nΠάμε πιο κάτω: Ο Ματία Σπόλιαριτς, ακολουθεί στη δεύτερη θέση. Ο Λεμεσιανός μέσος, χρησιμοποιήθηκε σε 12 ματς, δείχνοντας στα πλείστα εξ αυτών ότι μπορεί να ανταποκριθεί στις απαιτήσεις. Μάλιστα, εάν δεν περνούσε από τραυματισμό, τα 674 λεπτά θα ήταν πολύ περισσότερα. Ο 22χρονος μέσος, έπαιξε στη λήξασα σεζόν στην Αλκή Ορόκλινης, εντυπωσιάζοντας με τις εμφανίσεις του (30 αγώνες, 8 γκολ). Μαζί με τον Θωμά Ιωάννου, συνθέτουν την πιο αξιόπιστη δυάδα Κύπριων παικτών στους Λαρνακείς.\nΚαι το γράφουμε αυτό, για την απλούστατη αιτία πως οι άλλοι τρεις παίκτες που έπονται στη σχετική κατάταξη, ούτε ένας δεν συμπλήρωσε 100 λεπτά στον αγωνιστικό χώρο. Οι Κωνσταντίνος Κωνσταντίνου και Κωνσταντίνος Αναστασίου αγωνίσθηκαν αμφότεροι από πέντε φορές. Το κοντέρ του πρώτου γράφει 82 λεπτά και του δεύτερου 57. Στην ουρά βρίσκεται ο επίσης νεαρός Δημήτρης Ράσπας, ο οποίος έπαιξε σε ένα ματς για οκτώ λεπτά.\nΟΝΟΜΑ ΜΑΤΣ ΛΕΠΤΑ\nΘωμάς Ιωάννου 13 846\nΜατία Σπόλιαριτς 12 674\nΚων/νος Κωνσταντίνου 5 82\nΚων/νος Αναστασίου 5 57\nΔημήτρης Ράσπας 1 8


Βιβλιοπωλείο ΣΥΓΧΡΟΝΗ ΕΚΦΡΑΣΗ: Ο ΔΟΛ ΠΕΤΑΕΙ 100 ΕΡΓΑΖΟΜΕΝΟΥΣ ΤΩΝ «ΕΛΛΗΝΙΚΩΝ ΓΡΑΜΜΑΤΩΝ» ΣΤΟ ΔΡΟΜΟ\nΜε μια κυνική ανακοίνωση ο Δημοσιογραφικός Οργανισμός Λαμπράκη, που πάντα έχει ως προτεραιότητα τον…πολιτισμό και την…καλλιέργεια, ενημέρωσε τους εργαζόμενους πως σε 10 μέρες (!) χάνουν τη δουλειά τους, εναρμονιζόμενος πλήρως με το πνεύμα του Μνημονίου και της κυβερνητικής πολιτικής. Στην ανακοίνωση αυτή αρνείται οποιαδήποτε συζήτηση για διασφάλιση των θέσεων εργασίας αλλά και οποιαδήποτε γραπτή δέσμευση για εκπλήρωση των υποχρεώσεών του. Ανοίγει έτσι ο δρόμος για αντίστοιχες αντεργατικές μεθοδεύσεις σε όλο τον κλάδο του βιβλίου, και του πολιτισμού γενικότερα. Την ίδια στιγμή ο μεγαλομέτοχος κ. ΨΥΧΑΡΗΣ αγόρασε ποσοστό της τράπεζας FMPG. Τυχαίο, δε νομίζω…\nΑναρτήθηκε από Βιβλιοπωλείο ΣΥΓΧΡΟΝΗ ΕΚΦΡΑΣΗ - ΛΑΜΠΡΟΠΟΥΛΟΣ ΝΙΚΟΣ στις 1:25 μ.μ.


Οι οιωνοί «κλείνουν» το ματς στην έδρα - KefaloniaToday.com\nΕΙΣΤΕ ΕΔΩ: Home / Επικαιροτητα / Αθλητικα / Οι οιωνοι «κλεινουν» το ματς στην εδρα\nΟι οιωνοί «κλείνουν» το ματς στην έδρα\n19 Μαΐου, 2012 1:56 μμ\nΟι οιωνοί «κλείνουν» το ματς στην έδρα. Φωτογραφία : oleole.com\nΕπειδή όμως αυτά που συμβαίνουν πάνω στο χορτάρι σε ένα ποδοσφαιρικό παιχνίδι, δεν είναι απλά μαθηματικοί υπολογισμοί ή ότι μπορεί να σκεφτεί και να εμφανίσει το ψυχρό κομπιούτερ, το τι πρόκειται να δούμε απόψε στην «Αλιάντζ Αρένα», προϋποθέτει και κάτι που δεν θα μπορέσει να αναγνωρίσει ο υπολογιστής: Την ψυχή και το πάθος που μπορεί να καταθέσουν οι ομάδες όταν φτάνουν να διεκδικούν σε μια βραδιά ένα τέτοιο τρόπαιο.\nΗ λογική στους τελικούς, του Τσάμπιονς Λιγκ έχει καταργηθεί αρκετές φορές στο παρελθόν. Όχι τόσες ώστε να είναι η πλειοψηφία, αφού συνήθως η καλύτερη ομάδα τα τελευταία 20χρόνια επικρατεί (η Μπαρτσελόνα πέρυσι και το 2009 στη Ρώμη, η Ιντερ το 2010 στη Μαδρίτη, η Πόρτο επί της Μονακό το 2004, η Ρεάλ επί της Λεβερκούζεν το 2002 και επί της Βαλένθια το 2000). Όμως ποιός ξεχνάει ότι η Λίβερπουλ έφερε τούμπα τη συντριβή της στην Πόλη όταν ήταν 3-0 πίσω στο ημίχρονο από τη Μίλαν, το πώς η Γιουνάιτεντ μέσα σε δύο λεπτά ανέτρεψε τα προγνωστικά στη Βαρκελώνη απέναντι στη Μπάγερν το 1999, ή το πώς η Τσέλσι αστόχησε στο τελευταίο πέναλτι με τη Γιουνάιτεντ στη Μόσχα και πέταξε στα σκουπίδια ευκαιρία να κατακτήσει το τρόπαιο.\nΌλα αυτά αν τα βάλουμε σε ένα μίξερ θα μας δώσουν αυτό ακριβώς που είναι ο τελικός του σπουδαιότερου Κυπέλλου σε διασυλλογικό επίπεδο στην Ευρώπη εδώ και 56 χρόνια. Ένα παιχνίδι, στο οποίο συναντώνται οι κατά τεκμήριο πιο έτοιμες ομάδες μέσα στη σεζόν που εκμεταλλεύτηκαν τις ευκαιρίες γιατί δεν μιλάμε πάντα για τις καλύτερες κατά τεκμήριο που διεκδικούν κάθε χρόνο το κύπελλο. Αν ήταν μια ολόκληρη σεζόν με αγώνες μέσα έξω από τον Σεπτέμβριο μέχρι τον Μάιο όπου όλοι έπαιζαν με όλους τότε θα μιλούσαμε για τις δύο καλύτερες ομάδες.\nΤο Τσάμπιονς Λιγκ όμως, όπως ήταν πριν και το Κύπελλο Πρωταθλητριών, εφόσον κάποια στιγμή έχει παιχνίδια νοκ-άουτ με ζευγάρια που προκύπτουν από κλήρωση περιέχει πάντα το στοιχείο που διαφοροποιεί τα ματς Κυπέλλου από εκείνα μιας Λίγκας: Το μομέντουμ. Δηλαδή το να μπορείς να εκμεταλλευτείς την κατάλληλη στιγμή τις κατάλληλες ευκαιρίες με την κατάλληλη ψυχολογία ακόμα και τα όποια λάθη που συνήθως υπό άλλες συνθήκες δεν θα έκαναν οι αντίπαλοί σου.\nΈτσι λοιπόν η Τσέλσι που κανείς δεν υπολόγιζε σοβαρά μέχρι που μπήκε η Άνοιξη, είναι απόψε εδώ, στο Μόναχο ενώ δεν ήταν σε άλλες χρονιές που όταν με τον Μουρίνιο ή τον Αντσελότι είχε πολύ καλύτερη ομάδα. Από την άλλη για αυτό είναι εδώ η Μπάγερν, με το έξτρα κίνητρο να είναι η πρώτη ομάδα από το 1984 που παίζει τελικό στην φυσική της έδρα. Και δεν είναι εδώ η Ρεάλ,η Μπαρτσελόνα, η Γιουνάιτεντ.\nΠόσο μπορεί να παίξει όμως η έδρα σημαντικό ρόλο τόσο όσο το να μπορέσει να κωδικοποιήσει στο μυαλό της η Μπάγερν πως αυτό το ματς δεν είναι το πρώτο ή το δεύτερο σε διπλά ματς στο οποίο απλά είναι γηπεδούχος αλλά ένα ματς το οποίο και η παραμικρή λεπτομέρεια δεν μπορέσει να αφεθεί στην τύχη. Δηλαδή σε έναν τελικό δεν έχει το περιθώριο να κολλήσει η άμυνά σου και να δώσει 2η ευκαιρία σε μια ομάδα να πετύχει γκολ ενώ έχει αστοχήσει σε εύκολη φάση όπως έγινε στον πρώτο ημιτελικό με τη Ρεάλ όπου έχασε την ευκαιρία ο Ρονάλντο αλλά η αδράνεια της άμυνας επέτρεψε στον Οζίλ να σκοράρει.\nΑπό την άλλη για την Τσέλσι το ότι δεν είναι το φαβορί που φυσιολογικά θα έπρεπε να έχει αυτή την ταμπέλα αφού είναι εκείνη που απέκλεισε την κατά τεκμήριο πιο δυνατή ομάδα που είναι η Μπαρτσελόνα την αποφορτίζει με το ότι αγωνίζεται στο γήπεδο της Μπάγερν. Δεν ξέρω όμως αν θα ισχύσει εις βάρος της η μία παράμετρος ή η άλλη. Δηλαδή το ότι αγωνίζεται εκτός έδρας ή το ότι και πάλι ξεκινάει από τη θέση του αουτσάιντερ, πράγμα που πολλές φορές ελευθερώνει τα πόδια.\nΗ Μπάγερν του Ρόμπεν του Ριμπερί και του Γκόμεζ είναι βέβαιο πως τις ευκαιρίες που έδωσε η Τσέλσι στα δύο ματς απέναντι στην Μπάρτσα και τις οποίες σπατάλησαν οι παίκτες του Γκουαρντιόλα, δεν θα τις συγχωρήσει. Από την άλλη για οποιαδήποτε ομάδα που πέρασε μέσα από συμπληγάδες όπως η Τσέλσι ύστερα από το στραπάτσο της Νάπολι και από το βομβαρδισμό που δέχθηκε στο «Καμπ Νου» με δέκα παίκτες, κανείς δεν μπορεί να ποντάρει εύκολα εναντίον της,. Το μόνο βέβαιο είναι πως και οι δύο ομάδες μπορούν να σκοράρουν. Όποια πάρει πρώτη κεφάλι έχω την αίσθηση ότι αποκτά και ξεκάθαρο προβάδισμα. Πάντως όλη η εικόνα της σεζόν δείχνει σαν οι οιωνοί να ήθελαν να είναι εδώ η Μπάγερν.\nΑν όμως έπρεπε να επιλέξω έναν στο τέλος της βραδιάς για να σηκώσει το τρόπαιο, πιστεύω ότι αυτή θα είναι η Μπάγερν γιατί σε τέτοια ραντεβού που μοιάζει το χέρι της ιστορίας να σε πιάνει από τον ώμο και να σε καθοδηγεί, ομάδες με την μενταλιτέ των Βαυαρών σπάνια απουσιάζουν.\nΠηγή άρθρου: england365.gr\nFiled Under: Αθλητικα Tagged With: ποδοσφαιρο, τελικος, Τσαμπιονς Λιγκ, Τσελσι


ΑΘΛΗΤΙΚΟΙ ΨΙΘΥΡΟΙ: Μαρσελίνιο: «Θέλω να παίξω σε μεγάλη ομάδα»\nΣε μία μεγάλη ελληνική ομάδα θέλει να παίξει ο Μαρσελίνιο, όπως αποκάλυψε στον NovaΣΠΟΡ FM 94,6.\nΤην επιθυμία να αγωνιστεί στο άμεσο μέλλον σε μία μεγάλη ομάδα της Ελλάδας εξέφρασε ο Μαρσελίνιο Λέιτε στον NovaΣΠΟΡ FM 94,6.\n«Είμαι εδώ πέντε χρόνια. Θέλω να παίξω σε μία μεγάλη ομάδα. Μακάρι να τα καταφέρω», ανέφερε αρχικά ο Βραζιλιάνος μέσος της Skoda Ξάνθης.\nΕπίσης, τόνισε ότι η φετινή σεζόν αποτελεί ευκαιρία για την ομάδα του να παίξει στα πλέι οφ και την επόμενη σεζόν να συμμετάσχει στο Europa League.\nΑναλυτικά όσα δήλωσε ο Μαρσελίνιο στην εκπομπή «Εκ της διευθύνσεως» με τον Γιώργο Μαζιά\nΓια το αν η Ξάνθη διεκδικεί την συμμετοχή στα πλέι οφ και την έξοδο στα Κύπελλα Ευρώπης\n«Δεν νομίζω ότι πάμε για Ευρώπη αυτή τη στιγμή. Κοιτάμε κάθε παιχνίδι ξεχωριστά, επειδή σε κάθε ματς τα πράγματα είναι πιο δύσκολα. Πρέπει να κοιτάμε μπροστά και μακάρι να συμμετάσχουμε στα πλέι οφ».\nΓια τη φετινή κατάσταση της Skoda Ξάνθης\n«Δεν είναι η μοναδική ομάδα στην Ελλάδα που αντιμετωπίζει προβλήματα. Πρέπει εμείς που είμαστε στην ομάδα να έχουμε έναν τρόπο να κοιτάμε το επόμενο παιχνίδι. Όλοι να είμαστε και να μην μένουμε στα προηγούμενα ματς».\n«Φέτος το πρωτάθλημα είναι λίγο δύσκολο. Με την κρίση έφυγαν αρκετοί παίκτες, όμως ήρθαν νεαρά παιδιά που θέλουν να αποδείξουν τις ικανότητές τους. Θέλουμε να παλέψουμε για τα πλέι οφ, επειδή δεν υπάρχουν οι δυνατές ομάδες που δεν είναι στην ίδια κατάσταση με το παρελθόν».\nΓια την κατάσταση της Βραζιλίας μετά την οικονομική κρίση\n«Στη Βραζιλία χτίζονται νέα γήπεδα και γίνονται ωραία πράγματα εν όψει του Μουντιάλ».\n«Είμαι εδώ πέντε χρόνια. Θέλω να παίξω σε μία μεγάλη ομάδα. Μακάρι να τα καταφέρω. Από μικρός έπαιζα στη Φλαμένγκο και υποστηρίζω αυτή την ομάδα. Είναι νωρίς να σκέφτομαι την επιστροφή στη Βραζιλία. Μετά τα 32 θα σκεφτώ κάτι τέτοιο».


Χαλκιδική: Τα χέρια του γιατρού πήγαν στο σημείο που δεν έπρεπε - Χαμός στο κάμπιvγκ του ΑΠΘ! | Empisteutiko.gr\nΣήμερα 21 Ιουνίου 2018 05:22 Καιρός Ζώδια Σαν Σήμερα\nΧαλκιδική: Τα χέρια του γιατρού πήγαν στο σημείο που δεν έπρεπε – Χαμός στο κάμπιvγκ του ΑΠΘ!\nΙούλ 15, 2017 Έγκλημα\nΗ 19χρονη φοιτήτρια ξεσπά και καταγγέλλει. Συνελήφθη ο γιατρός που την εξέτασε με τις αποκαλύψεις να διαδέχονται η μία την άλλη…\nΈνα περιστατικό που δημιουργεί πλήθος ερωτηματικών για τη λειτουργία του κάμπινγκ του ΑΠΘ στο Ποσείδι εκτυλίχθηκε στις αρχές του μήνα. Ο γιατρός της κατασκήνωσης συνελήφθη και καταδικάστηκε για σεξουαλική παρενόχληση έπειτα από καταγγελία 19χρονης φοιτήτριας ενώ η υπόθεση κρατήθηκε μακριά από τα φώτα της δημοσιότητας. Σύμφωνα με τη δικογραφία που σχηματίστηκε η σύλληψη του 49χρονου γιατρού Β.Μ. έγινε στις 3 Ιουλίου μετά την καταγγελία που έκανε στις αστυνομικές αρχές φοιτήτρια της Νομικής Σχολής του ΑΠΘ.\nΟπως καταγγέλλει η κοπέλα επισκέφτηκε το ιατρείο του κάμπινγκ επειδή «είχε κάποια σημάδια στα χέρια της πιθανόν αλλεργικού χαρακτήρα». Μετά από δύο επισκέψεις και ενώ τα συμπτώματα δεν υποχωρούσαν ξαναπήγε στο ιατρείο το βράδυ της Κυριακής, 2 Ιουλίου. Ο γιατρός σύμφωνα με την κατάθεση της κοπέλας, της είπε ότι κάηκε από τον ήλιο και της ζήτησε να ξαπλώσει μπρούμυτα στο κρεβάτι. «Φορούσα ένα τιραντέ φόρεμα και από κάτω το μαγιό μου. «Άρχισε να μου λέει ότι είμαι πολύ όμορφη και από τις πιο εντυπωσιακές κοπέλες που είχαν έρθει στο κάμπινγκ. Νόμιζα ότι ήθελε να με εξετάσει στην πλάτη για σημάδια παρόμοια με αυτά που είχα βγάλει στα χέρια μου» ανέφερε στην κατάθεσή της η 19χρονη.\nΟ γιατρός, όπως κατέθεσε η φοιτήτρια στις διωκτικές αρχές, άρχισε να την τρίβει στην πλάτη και τους ώμους με μία αλοιφή λέγοντας της μάλιστα ότι «τώρα περάσαμε στο στάδιο του μασάζ». Στη συνέχεια της είπε ότι πρέπει να βάλει αλοιφή και στους γλουτούς ενώ κατά τη διάρκεια της «εξέτασης» τη ρωτούσε «αν νιώθει άνετα και αν… χαλαρώνει».\nΕπιστολή καταπέλτης σε βάρος του ΑΠΘ\nΤο συγκεκριμένο περιστατικό γεννά πλήθος ερωτημάτων για τη λειτουργία του κάμπινγκ του ΑΠΘ. Μάλιστα όπως καταγγέλλει με επιστολή της προς τις πρυτανικές αρχές η 19χρονη φοιτήτρια της Νομικής Σχολής διαπίστωσε μετά το περιστατικό ότι το ιατρείο δε διέθετε ούτε την προβλεπόμενη άδεια λειτουργίας. «Εσείς οι ίδιοι με παρενοχλήσατε σεξουαλικά κύριοι! Γιατί εάν είχατε ελέγξει έστω στοιχειωδώς τον άνθρωπο αυτό θα διαπιστώνατε την ανικανότητα του για αυτή τη θέση, την ανικανότητα του για οποιαδήποτε θέση. Αλλά δεν το κάνατε. Όταν τελικά το κάνατε ήταν αργά -ακόμα και για να το αποκρύψετε-, είχε γίνει το κακό. Προσπαθήσατε ωστόσο, να δυσχεράνετε με κάθε τρόπο τη διαδικασία απόδοσης δικαιοσύνης, όσο παραλείπατε να παραδώσετε τις συμβάσεις εργασίας αυτού και των συνεργατών του στο δικαστήριο» αναφέρει μεταξύ άλλων η φοιτήτρια στην επιστολή της προς τη διοίκηση του ΑΠΘ.\nΠηγή : http://www.stroumfaki.gr\n50χρονος έδειρε υπάλληλο της ΔΕΗ επειδή δεν του έδινε σημασία Υπό έλεγχο η φωτιά σε δασική έκταση στο Πόρτο Ράφτη\nΥπό έλεγχο η φωτιά σε δασική έκταση στο Πόρτο Ράφτη\nΥπό έλεγχο έχει τεθεί η φωτιά που ξέσπασε λίγο μετά τις 6.30 το πρωί σε δασική έκταση στο Πόρτο Ράφτη....


Ορθογράφος: Οι ωδίνες των Παρισίων…\nΑλλά το πρόβλημα δεν εξαντλείται εδώ.\nΑγνοώντας την πλήρη εξάρτηση της χώρας, η κυβέρνηση καταρτίζει προϋπολογισμούς δίχως την έγκριση των δανειστών, επινοεί ίδιες αναγνώσεις των οικονομικών δεδομένων, αμφισβητεί ότι θα υπάρξει δημοσιονομικό κενό το 2015 και υπό πίεση οικτρά υπαναχωρεί.\nΗ αδιέξοδη αυτή πορεία άρχισε από τις ευρωεκλογές, όταν κήρυξε η κυβέρνηση «ανταρτοπόλεμο» ρητορικής εντάσεως πρώτου μεγέθους.\nΕπαιρόταν ο κ. Σαμαράς πως «σχίζει τα Μνημόνια σελίδα σελίδα», χαρακτήριζε ανεπιθύμητη την παρουσία του Διεθνούς Νομισματικού Ταμείου και ο λόγος πέρασε στους διαχειριστές των διεθνών κεφαλαίων και συνετρίβη η ελπίδα δανειοδοτήσεως της χώρας από τις αγορές.\nΤελικώς στο Παρίσι κατέρρευσε η απόπειρα υιοθετήσεως της συνθηματολογίας του ΣΥΡΙΖΑ από τους ηγέτες της Ν.Δ. και του ΠΑΣΟΚ.\nΟπως επίσης αναιρέθηκε με τρόπο οδυνηρό το επιχείρημα-φόβητρο, ότι εάν δεν επιδειχθεί μια «κατανόηση», θα ανέλθει τελικώς στην εξουσία ο κ. Αλέξης Τσίπρας.\nΑλλά αυτό το ενδεχόμενο έχει ήδη προεξοφληθεί από τους Ευρωπαίους εταίρους μας.\nΔεν είναι ο κ. Τσίπρας μια ευχάριστη προοπτική για την Ευρώπη.\nΠερί αυτού δεν πρέπει να υπάρχει καμία αμφιβολία.\nΑλλά η λογική των Ευρωπαίων πολιτικών είναι συστημική και ο ΣΥΡΙΖΑ αποτελεί μια πραγματικότητα που πρέπει να αντιμετωπισθεί με ρεαλισμό και αποφασιστικότητα.\nΣε αντίθεση με ό,τι συμβαίνει στη Βόρεια Ευρώπη, όπου η οικονομική κρίση ανέδειξε κόμματα εθνικιστικά από τον χώρο της Δεξιάς -την κ. Μαρίν Λεπέν στη Γαλλία και τον κ. Νάιτζελ Φάρατζ στη Βρετανία-, στον ευρωπαϊκό Νότο φορείς αμφισβητήσεως της ευρωπαϊκής πολιτικής είναι τα κόμματα της ριζοσπαστικής Αριστεράς – ο ΣΥΡΙΖΑ στην Ελλάδα και το Podemos στην Ισπανία.\nΕχει δημιουργηθεί με άλλα λόγια μια τάση ανεπιθύμητη και δυσλειτουργική για την κρατούσα αντίληψη και είναι προφανές ότι η εκκαθάριση της καταστάσεως είναι αναγκαία πλέον.\nΕάν ο κ. Τσίπρας ανέλθει τελικώς στην εξουσία και ακολουθήσει «πολιτική των άκρων», έχουν τον τρόπο οι εταίροι μας να τον συντρίψουν – μαζί και την Ελλάδα. Με αυτόν τον τρόπο θα «παραδειγματισθούν» τα κόμματα της ριζοσπαστικής Αριστεράς στην Ισπανία και όπου αλλού προκύψουν.\nΤο ευρωπαϊκό σύστημα -όπως και κάθε σύστημα- είναι άτεγκτο.\nΕάν, αντιθέτως, ο κ. Τσίπρας ακολουθήσει μια πιο «ευέλικτη πολιτική» και εάν στραφεί εναντίον εκείνων των ομάδων που απέφυγαν να θίξουν, για διαφόρους λόγους, οι κυβερνήσεις της τελευταίας τετραετίας παρά τις προτροπές των Ευρωπαίων ηγετών, θα είναι ένας ενοχλητικός και δύσκολος εταίρος, αλλά εν πάση περιπτώσει «χρήσιμος» για να ολοκληρωθεί η ολική σάρωση που επεδίωκε αρχικώς το πρόγραμμα εξυγιάνσεως της χώρας.\nΕως ότου συμβούν αυτά -και εάν συμβούν- το μόνον που μπορεί να κάνει η κυβέρνηση είναι να υπερασπισθεί το πρόγραμμά της και να παύσει να συμπεριφέρεται «επαναστατικά» μιμούμενη τον ΣΥΡΙΖΑ.


Ο κυριότερες αστρολογικές όψεις ως 5 Αυγούστου & η επιρροή τους | Astro Gate\nΑρχική Εβδομαδιαίες Προβλέψεις Ο κυριότερες αστρολογικές όψεις ως 5 Αυγούστου & η επιρροή τους\nΟ κυριότερες αστρολογικές όψεις ως 5 Αυγούστου & η επιρροή τους\nΣτις 2 Αυγούστου, ο ανάδρομος Άρης κάνει τετράγωνο με τον Ουρανό. Θέση που είναι δύσκολη για επικοινωνία και επαφές και προκαλεί εντάσεις και λογομαχίες.\nΑν όμως έχουμε επιμονή σε κάποια θέματα, μπορούμε να πετύχουμε.\nΣτις 5 Αυγούστου ο Ερμής σε δύσκολη όψη με τον Πλούτωνα, βλέπουμε εντάσεις σε θέματα που μας αφορούν, ίσως νιώσουμε μια μορφή καταπίεσης από του γύρω μας και νιώθουμε πώς οι άλλοι μας χειρίζονται.\nΘέλετε να κάνετε πολλά αυτό το διάστημα τα οικονομικά σας όμως δεν σας επιτρέπουν να κάνετε ακριβώς αυτά που θα θέλατε, αλλά είναι μια εποχή που πρέπει να κάνετε οικονομία καθώς έχετε ένταση και πίεση η οποία προέρχεται από το οικογενειακό σας περιβάλλον.\nΥπάρχει όμως αρκετή δόση διασκέδασης και ξενοιασιάς για κάποιους από σας και θα περάσετε όμορφα μέσα από φίλους και γνωστούς.\nΓια εσάς του τρίτου δεκαημέρου θα προκύψει μια ευκαιρία για άνθιση των οικονομικών σας.\nΕνώ για κάποιους άλλους έρχεται ένας νέος έρωτας με ένταση και πάθος.\nΜια περίοδος όπου θα το παρακάνετε και γίνετε σπάταλοι καθώς νιώθετε έντονα ότι θα πρέπει να ξοδέψετε χρήματα και φτάσετε σε καταστάσεις που πριν είχατε στερηθεί. Περάστε όμορφα αλλά προσοχή στις υπερβολές καθώς μετά μπορεί να μετανιώσετε.\nΣτις 2 με 3 Αυγούστου θα πρέπει να είστε αρκετά προσεκτικοί, καθώς θα έχετε εντάσεις και διαπληκτισμούς με τους γύρω σας και αρκετοί από σας θα βγείτε εκτός ορίων. Προσοχή επίσης θέλουν και οι μετακινήσεις σας.\nΕπειδή θα είστε αρκετά δημιουργικοί, είστε πηγή έμπνευσης για τους φίλους σας, καθώς και το κατάλληλο άτομο που μπορεί να δώσει συμβουλές.\nΒιώνετε μια περίοδο συσσωρευμένης κούρασης και πρέπει να τελειώσετε εκκρεμότητες καθώς θέλετε να ξεκουραστείτε.\nΑρχίζει ένα διάστημα όπου η δουλειά σας και οι κόποι σας είναι η ευκαιρία καθώς θα ανταμειφθείτε για ότι κάνετε την προηγούμενη περίοδο.\nΟι σχέσεις με τα αδέρφια αλλά και με κοντινά άτομα, θα είναι λίγο έντονες και απαιτείται λεπτός χειρισμός από μεριάς σας.\nΤο να απομακρυνθείτε από κάποια άτομα και να λειτουργήσετε μέσα από απομόνωση, θα φανεί αρκετά αποτελεσματικό για την μετέπειτα πορεία σας.\nΜια εβδομάδα ξεκινά με ξεκαθαρίσματα στο τι θέλετε να κάνετε και γενικά προς τα που πρέπει να βαδίσετε. Κάποια λύση πιθανόν να έρθει από κει που δεν το περιμένετε και να βάλει σε τάξη ένα σας πρόβλημα που ως τώρα είχατε πελαγώσει.\nΤα οικονομικά σας εσάς του δευτέρου δεκαημέρου είναι αρκετά καλά ώστε να επιχειρήσετε ένα ταξίδι με άτομα που θέλετε, αλλά και να βρείτε τρόπους και μεθόδους που θα σας ανανεώσουν.\nΟι γνωριμίες και οι επαφές σας με καινούρια αλλά και με άτομα από το παρελθόν, ενδέχεται να σου φέρουν κάτι ερωτικό.\nΗ εβδομάδα θα είναι αρκετά θετική για εσάς καθώς στους χώρους που κινείστε και βρίσκεστε μπορείτε να ξεχωρίσετε και να κάνετε τη διαφορά αφού κερδίζετε την προσοχή των άλλων. Δεν θα λείψουν όμως πισώπλατα χτυπήματα, κυρίως από άτομα που θεωρούσατε δικά σας και για αυτό ίσως απογοητευτείτε, αλλά θα ξέρετε τουλάχιστον με βεβαιότητα με ποιους πρέπει να προχωρήσετε και ποιους να αφήσετε πίσω.\nΣτον αισθηματικό τομέα, θα υπάρξουν αναπάντεχες εκπλήξεις από γνωριμίες που ούτε και εσείς οι ίδιοι περιμένατε ότι θα κάνετε και προφανώς μια ενδιαφέρουσα γνωριμία να σας κάνει να νιώσετε έτοιμοι για όλα.\nΕίναι ευκαιρία για σας να ταξιδέψετε να περάσετε καλά με άτομα που θέλατε να έχετε στο πλευρό σας και να ανοίξετε ένα νέο κύκλο γνωριμιών.\nΘα έχετε βέβαια κάποιες εντάσεις σε θέματα σπιτιού και οικογενειακού περιβάλλοντος, αλλά θα είναι προτιμότερο να κρατήσετε μια ουδετερότητα για να περάσετε ανώδυνα όλη αυτή την κατάσταση.\nΤα οικονομικά σας βελτιώνονται κυρίως εσάς του τρίτου δεκαημέρου, καθώς προκύπτει μια νέα πηγή εσόδων ή γενικά μια καινούρια γνωριμία που θα βοηθήσει στην αύξηση των οικονομικών σας.\nΜια εβδομάδα έντονη για σας, καθώς τρέχετε να τακτοποιήσετε εκκρεμότητες και καταστάσεις τόσο μέσα στην οικογένειά σας, όσο και στο χώρο εργασίας σας.\nΓια κάποιους από σας, μια ευκαιρία σε θέμα εργασιακών είτε μετακίνηση αλλά και μια νέα δουλειά, θα σας αναπτερώσει το ηθικό σας και θα σας βγάλει προσωρινά από ένα αδιέξοδο.\nΌσο και να προσπαθείτε τελευταία να είστε ανεξάρτητοι και να μη δέχεστε βοήθεια από τους γύρω σας, θα καταλάβετε πώς όλα αυτά ανατρέπονται. Καθώς αρκεί να πλησιάσετε και εξηγήσετε πώς νιώθετε και η στήριξη θα είναι μεγαλύτερη από αυτή που πιστεύετε.\nΆτομα από το παρελθόν εμφανίζονται αυτήν την περίοδο της ζωής σας και θα βοηθήσουν να επιτευχθούν μελλοντικά σχέδια σας.\nΑναπτύσσεται ένα νέο προφίλ σε θέματα εργασίας και αυτό είναι αρκετά ευνοϊκό καθώς σας κάνει να εκπέμπεται μαγνητισμό από τους γύρω σας.\nΈνα πρόβλημα όμως επανεμφανίζεται και θα πρέπει να βρείτε τη λύση του χωρίς να βγείτε εκτός ορίων και χωρίς να ανατρέψετε καταστάσεις, γιατί μπορεί να το μετανιώσετε.\nΌσοι είναι δεσμευμένοι είναι καλή περίοδος ώστε να πάρουν αποφάσεις στο πώς θα λύσουν προβλήματα.\nΚάτι καινούριο έρχεται στη ζωή σας που αφορά πιο ειδικά μια συνεργασία ή μια νέα πρόταση που θα σας ευνοήσει για το επόμενο διάστημα, αρκεί να τολμήσετε.\nΚυρίως θα έχετε ευχάριστα νέα από κάποιο άτομο από μακριά ή από κάποια κατάσταση που έχει να κάνει με εξωτερικό.\nΣτον εργασιακό τομέα, θα δουλέψετε σκληρά για να αποδείξετε πώς μπορείτε να κάνετε πράγματα που οι άλλοι δεν περίμεναν από σας.\nΈνα ταξίδι που θέλετε να κάνετε ίσως το αναβάλλεται για οικογενειακούς λόγους.\nΗ εβδομάδα ξεκινά με μια πίεση και ίσως κάποιες φορές και απογοήτευση σε θέματα δουλειάς, αλλά αυτό είναι κάτι που θα κρατήσει λίγο, καθώς τα πράγματα ολοένα και βελτιώνονται και οι ευκαιρίες έρχονται εκεί που δεν τις περιμένατε.\nΚάποια θέματα με ίντριγκες μέσα από τη δουλειά σου σε κάνουν να αναμιχθείς σε κάτι, αλλά στην ουσία θα πρέπει να το αποφύγεις.\nΕυνοείστε μέσα από μετακινήσεις. Ίσως σε κάποια από αυτές να γνωρίσετε ένα νέο έρωτα.\nΓια μια ακόμη φορά πρέπει να τακτοποιήσετε θέματα με τα προσωπικά σας αλλά και γενικά με σας τον ίδιο καθώς θα πρέπει να επιλέξετε και να αποφασίσετε πια είναι αυτά που σας ενδιαφέρουν πραγματικά.\nΣτον τομέα του σπιτιού υπάρχει μια αλλαγή που θα πρέπει να την δεχτείς και να αλλάξεις είτε κατοικία είτε να αφήσεις κάποιον ελεύθερο.\nΠροσοχή επίσης χρειάζεται και η κάθε είδους συνεργασία που πρέπει να κάνετε, καθώς ίσως θα πρέπει να ελέγχεται μια κατάσταση πριν καν αρχίσετε.\nΜια εβδομάδα που δεν θα λείψουν οι εντάσεις με άτομα του κοντινού σου περιβάλλοντος. Ωστόσο θα πρέπει να βάλεις τα όρια και τα θέλω σου σε προτεραιότητα χωρίς πολλούς διαπληκτισμούς.\nΝέα σχέδια έρχονται στον ορίζοντα για σας, για αυτό πρέπει να βάλλετε κάτω όλες τις συνιστάμενες και να αποφασίσετε με λογική και σύνεση.\nΤο να απομονωθείτε θα φανεί αρκετά αποτελεσματικό και ίσως δώσει λύση σε ένα πρόβλημά σας.\nΠροηγούμενο άρθροΑστρολογικές Προβλέψεις για τον Αύγουστο 2018\nΕπόμενο άρθροΜερική Ηλιακή έκλειψη στον Λέοντα 11/8/2018 και προβλέψεις ζωδίων.


Μπροστά στις ευρωεκλογές, τι; | Ξεκίνημα\nΜπροστά στις ευρωεκλογές, τι;\nΕν όψει Ευρωεκλογών το δίλημμα του «τι να ψηφίσουμε» επανέρχεται, για πολλούς αριστερούς ιδιαίτερα ανένταχτους και νέους.\nΗ αριστερά, όπως έχουμε πει και γράψει πολλές φορές, δεν πείθει και δεν εμπνέει, αυτό ισχύει και για τα μαζικά κόμματα αλλά και για τα μικρά του πολυδιασπασμένου χώρου της εξωκοινοβουλευτικής αριστεράς.\nΑπό τη μια υπάρχει το ΚΚΕ. Ένα κόμμα με παντελή έλλειψη δημοκρατίας στο εσωτερικό του, που προσπαθεί να καπελώσει κάθε αγώνα, ή να σαμποτάρει όποιον δεν μπορεί να ελέγξει.\nΈνα κόμμα, που αρνείται πεισματικά να συνεργαστεί με την υπόλοιπη αριστερά σε οποιοδήποτε ζήτημα, είτε αυτό αφορά κάποιο αίτημα του κινήματος, είτε μια κοινή πορεία.\nΤο ΚΚΕ συνεχίζει να έχει ως μοντέλο τα δικτατορικά, σταλινικά καθεστώτα της Σοβιετικής Ένωσης και του Ανατολικού Μπλοκ, παρ’ όλη την κατάρρευσή τους πριν 15 χρόνια. Με αυτή τη λογική, είναι φυσικό να μην μπορεί να πείσει και να εμπνεύσει τον κόσμο και να παραμένει καθηλωμένο στα ίδια ποσοστά για χρόνια.\nΚαι πίσω ρέμα…\nΑπό την άλλη ο ΣΥΝ ή ΣΥΡΙΖΑ. Η δημιουργία του ΣΥΡΙΖΑ από τον ΣΥΝ λίγο πριν από τις βουλευτικές εκλογές έδωσε ελπίδα σε μια σειρά από κόσμο, ότι κάτι πάει να αλλάξει, στην αριστερά. Οι οργανώσεις που συμμετείχαν στο ΣΥΡΙΖΑ (ΣΥΝ, ΑΚΟΑ, ΚΕΔΑ, ΔΕΑ, ΚΟΕ) έγραφαν στην ιδρυτική διακήρυξη του σχήματος, ότι ο ΣΥΡΙΖΑ είναι ο «χώρος για την ανασύνταξη της Αριστεράς» και ότι αποτελεί «στρατηγική επιλογή» κι όχι ευκαιριακή συμμαχία εν όψει των εκλογών.\nΛίγους μήνες μετά την κάθοδό του ΣΥΡΙΖΑ στις εκλογές, στο εσωτερικό του τα πράγματα δεν πάνε και τόση συνέχεια του είναι πολύ αμφίβολη. Ο Μ. Γλέζος μετακομίζει στο ΔΗΚΚΙ, η ΚΕΔΑ φαίνεται να αποχωρεί, η ΚΟΕ πήρε την απόφαση να μην στηρίξει το ΣΥΡΙΖΑ στις Ευρωκλογές, ενώ τμήματα της ΑΚΟΑ καταγγέλλουν τον ΣΥΝ για «ηγεμονική συμπεριφορά» και για «κατάργηση του ενωτικού χαρακτήρα και των συνιστωσών» του σχήματος (βλ. για παράδειγμα την ΕΠΟΧΗ 18/4/2004).\nΗ κατάληξη αυτή δεν πρέπει να προκαλεί έκπληξη. Το Ξ τουλάχιστον πρόβλεψε πως ο ΣΥΡΙΖΑ δεν επρόκειτο να έχει τύχη. Η συνεργασία των δυνάμεων του ΣΥΡΙΖΑ έγινε στη βάση του προγράμματος, στην ουσία, του ΣΥΝ. Ο ΣΥΡΙΖΑ εκπροσωπείται κοινοβουλευτικά μόνο από τον ΣΥΝ, αθετώντας έτσι τη συμφωνία για πλουραλιστική εκπροσώπηση του σχήματος στη Βουλή. Την ίδια στιγμή οι θέσεις που εκφράζονται δημόσια από τον ΣΥΡΙΖΑ είναι στην πραγματικότητα οι θέσεις του ΣΥΝ και μόνο.\nΗ πρόταση για την Αντικαπιταλιστική Αριστερά\nΠριν ένα χρόνο (το Μάη και τον Ιούνη του 2003), όταν ο ΣΥΝ καλούσε οργανώσεις του ΕΚΦ (Ελληνικού Κοινωνικού Φόρουμ) να συνεργαστούν μαζί του, το ΞΕΚΙΝΗΜΑ πρότεινε στις αντικαπιταλιστικές οργανώσεις του ΕΚΦ να ακολουθήσουν έναν άλλον δρόμο. Προτείναμε τη δημιουργία ενός ομοσπονδιακού σχήματος της αντικαπιταλιστικής αριστεράς (α.α.) και την κάθοδό του στις ευρωεκλογές.\nΠροτείναμε μια συνεργασία πάνω στη βάση:\n• ενός προγράμματος με ξεκάθαρο στόχο την ανατροπή του καπιταλισμού\n• μιας ταξικής πολιτικής, μαχητικών και συγκεκριμένων προτάσεων πάλης υπέρ των εργατικών συμφερόντων, πάνω σε όλα τα ζητήματα, από τα πιο μικρά καθημερινά μέχρι τα πιο μεγάλα\n• πλατιάς εσωτερικής δημοκρατίας\n• ενωτικών διαθέσεων για συνεργασίες και κοινή δράση με τις υπόλοιπες οργανώσεις και κόμματα της αριστεράς\nΜε δεδομένη τη φθορά των παραδοσιακών κομμάτων της αριστεράς, ένα τέτοιο σχήμα θα μπορούσε να δώσει διέξοδο σε πολλές δεκάδες χιλιάδες αγωνιστές, ιδιαίτερα τους νέους, που ψάχνουν ριζοσπαστικές απαντήσεις και λύσεις στα προβλήματα που γεννά ο καπιταλισμός και να δώσει μια πιο μαζική απήχηση στις ιδέες υπέρ της ανατροπής του καπιταλισμού.\nΔυστυχώς οι οργανώσεις που τελικά επέλεξαν τη συνεργασία με τον ΣΥΝ καταδίκασαν αυτή την προοπτική. Οι ευθύνες είναι συγκεκριμένες. Και γίνονται ακόμα μεγαλύτερες από το γεγονός ότι δεν βγάζουν συμπεράσματα από το αδιέξοδο στο οποίο βρίσκεται ο ΣΥΡΙΖΑ.\nΨήφος στους αριστερούς συνδυασμούς\nΗ ιδέα της πλατιάς συνεργασίας της αριστεράς (ΚΚΕ, ΣΥΝ, εξωκοινοβουλευτικής) για κοινές εκλογικές καθόδους είναι κάτι που αρκετός κόσμος της αριστεράς συζητάει και μας βρίσκει απόλυτα σύμφωνους. Είναι κάτι που το Ξ έθεσε πολλές φορές στο παρελθόν. Όμως είναι ξεκάθαρο πως δεν πρόκειται να υπάρξει. Η όποια επιμονή σ’ αυτό πια ακούγεται αστεία ή αφελής.\nΜ’ αυτά τα δεδομένα το Ξεκίνημα δεν έχει άλλη επιλογή από το να καλέσει, ξανά, σε ψήφο στους συνδυασμούς της αριστεράς χωρίς να παίρνει συγκεκριμένη θέση υπέρ του ενός ή του άλλου σχήματος. Προτείνουμε ασφαλώς τα μαζικά κόμματα, ΚΚΕ και ΣΥΝ, σαν πρώτη επιλογή, γιατί αυτά έχουν τη σχέση με το μαζικό κίνημα και την κοινωνία, αλλά εκεί που η αγανάκτηση με τα δύο κόμματα είναι πολύ έντονη, το Ξ προτείνει ψήφο στην εξωκοινοβουλευτική αριστερά.\nΠροηγούμενο άρθροΠου βαδίζει ο ΣΥΡΙΖΑ.;\nΕπόμενο άρθροΗ Κύπρος μετά το «Οχι»: Ταξική ανάλυση, ο μόνος δρόμος για μια νέα αριστερά


Στην εκδήλωση, η οποία τελούσε υπό την αιγίδα τού Δήμου θεσσαλονίκης, συμμετείχαν ως κεντρικοί ομιλητές ο κ. Βασίλειος Λαμπρινουδάκης, καθηγητής κλασικής Αρχαιολογίας τού Πανεπιστημίου Αθηνών και μέλος τού Δ.Σ. τής Φιλεκπαιδευτικής Εταιρείας, και η κ. Πολυξένη Αδάμ-Βελένη, διευθύντρια τού Αρχαιολογικού Μουσείου Θεσσαλονίκης. Την εκδήλωση, η οποία ήταν ενταγμένη στο πλαίσιο τού εορτασμού των 180 χρόνων από την ίδρυση τής Φιλεκπαιδευτικής Εταιρείας (1836-2016), άνοιξε με σύντομο χαιρετισμό του ο Διευθυντής τού Σχολείου κ. Αθανάσιος Νευροκοπλής, συνδέοντάς την με τη συνολικότερη στάση τού Συλλόγου Καθηγητών του Αρσακείου Γυμνασίου για τη θωράκιση τἠς δημοκρατίας μέσα από την καλλιέργεια τής παιδείας και τής ιστορικής μνήμης των μαθητών.\nΣτη συνέχεια, μαθητές τής Γ΄ τάξης, με την καθοδήγηση τού φιλολόγου κ. Λεωνίδα Κατσικαρίδη, παρουσίασαν τρεις ιστορίες παλιννόστησης μνημείων τής Θεσσαλονίκης με αφηγήματα για τρία εμβληματικά μνημεία τής πόλης (τις Μαγεμένες, την Ηρακλειώτισσα και το χρυσό μακεδονικό στεφάνι), που συνδέονται με τρεις ιστορικές περιόδους (Τουρκοκρατία, Κατοχή και σήμερα). Στο πρώτο αφήγημα, ένας Εβραίος παλαιοπώλης διαβάζει τις επιστολές τού Emmanouel Miller, τού Γάλλου που λεηλάτησε τη Στοά των Ειδώλων με τις Μαγεμένες. Στο δεύτερο, ο Στυλιανός Πελεκανίδης, έφορος Αρχαιοτήτων στην περίοδο τής Κατοχής, αφηγείται πώς έζησε την εύρεση και τα ταξίδια μιας «Ηρακλειώτισσας», μέχρι τον επαναπατρισμό και τη μόνιμη εγκατάστασή της στο Αρχαιολογικό Μουσείο Θεσσαλονίκης. Τέλος, στο τρίτο αφήγημα δύο παλιοί συμφοιτητές από τη Νομική, η δημοσιογράφος Ζηργάκη και ο διοικητής τής Αστυνομικής Διεύθυνσης Αναστασίου, συζητούν για τις πτυχές τής σύγχρονης αρχαιοκαπηλίας, στη διάρκεια συνέντευξης με αφορμή την επιστροφή ενός χρυσού μακεδονικού στεφανιού στο Αρχαιολογικό Μουσείο τής Θεσσαλονίκης από το Γκετί. Παράλληλα, παρουσιάστηκαν δράσεις που υλοποιήθηκαν από μαθητές των ξενόγλωσσων τμημάτων τού Σχολείου, με την καθοδήγηση των καθηγητριών κ. Σοφίας Καρασάββα, Ιουλίας Γάτσου (Γαλλικών) και Αικατερίνης Κυριακίδου (Αγγλικών). Οι δράσεις αυτές αναπτύχθηκαν στο πλαίσιο ευρωπαϊκών προγραμμάτων επικοινωνίας, που έχουν στόχο την ευαισθητοποίηση των Ευρωπαίων μαθητών στο θέμα τού σεβασμού και τής προστασίας τής πολιτιστικής κληρονομιάς όλων των λαών.\nΗ εκδήλωση διανθίστηκε με μικρά μουσικά διαλείμματα από μαθητές.\nΣτις τοποθετήσεις που ακολούθησαν την ανάγνωση κάθε αφηγήματος, οι κεντρικοί ομιλητές προσέγγισαν τις διάφορες παραμέτρους τού φαινομένου τής αρχαιοκαπηλίας, όπως εμφανίζονται κατά το παρελθόν (κυρίως κατά τον 18ο και 19ο αι.), στη διάρκεια των πολέμων και στη σύγχρονη εποχή. Αναδείχθηκαν ιδιαίτερα οι πολλαπλές ζημιές που επιφέρει η αρχαιοκαπηλία στον πολιτισμό και στην οικονομία τής χώρας μας. Με τις παράνομες λαθρανασκαφές κλέπτεται η Ιστορία τού τόπου, καθώς αδαή και βιαστικά χέρια καταστρέφουν ή διαμελίζουν τα μνημεία, αποκόπτοντάς τα από τα πολύτιμα για τους ειδικούς συμφραζόμενα τής ανασκαφής. Επιπλέον, το εύκολο και παροδικό κέρδος στερεί από την περιοχή και τη χώρα ευκαιρίες οικονομικής ανάπτυξης, που μπορεί να επιφέρει η τουριστική εκμετάλλευση μιας οργανωμένης ανασκαφής.\nΑκολούθησε συζήτηση με το κοινό και η εκδήλωση ολοκληρώθηκε με μικρή δεξίωση στον προαύλιο χώρο τού Μουσείου.


Παγκόσμια Συνδιάσκεψη για τη Βιοποικιλότητα, τη Γεωργία και τη Διατροφή\nΣτις 12-16 Μαΐου θα γίνει στη Βόννη Παγκόσμια Συνδιάσκεψη για τη Βιοποικιλότητα του Πλανήτη και το μέλλον της Γεωργίας και της Διατροφής. (Ιστοσελίδα: http://www.planet-diversity.org)\nΗ GENET -European NGO Network on Genetic Engineering συμμετέχει στη συζήτηση για το πρόγραμμα και μας ενημερώνει για τις δραστηριότητες που θα γίνουν.\nΓια εγγραφή στην «Βιοποικιλότητα του Πλανήτη» επισκεφτείτε το παραπάνω site και κατεβάστε την φόρμα δήλωσης συμμετοχής ή κάντε εγγραφή on line: http://www.planet-diversity.org/registration.html\nΘα υπάρξουν 6 πάνελ συζητήσεων με μεγάλα ονόματα συμμετασχόντων, τα οποία έχουν σχεδόν αποφασιστεί αλλά θα δοθεί βαρύτητα και στα εργαστήρια που θα γίνουν στις 13-15 Μαΐου μεταξύ 11:30 και 16:30 (με το διάλειμμα μέσα) στα οποία υπάρχει η δυνατότητα να ασχοληθεί κάποιος.\nΣε κάθε ημέρα θα διεξάγονται παράλληλα 10 εργαστήρια 3 ωρών το καθένα. Υπάρχουν προτάσεις για θέματα υπό συζήτηση αλλά όλοι είναι καλοδεχούμενοι για να προτείνουν κάτι ή να συνεργαστούν για αυτά που έχουν ήδη προταθεί.\nΈνα άλλο σημείο στο οποίο μπορείτε να βοηθήσετε είναι η Αγορά Πληροφόρησης, στην οποία οι συμμετέχουσες οργανώσεις θα είναι σε διαφορετικούς χώρους παρουσιάζοντας τα προγράμματά τους με λεπτομέρεια σε όσους θα ήθελαν να μάθουν κάτι παραπάνω για αυτά, να δικτυωθούν, κλπ. Υπάρχουν ήδη κάποιες προτάσεις αλλά κάθε οργάνωση είναι καλοδεχούμενη για κάποιες νέες.\nΜελετήστε το πρόγραμμα για να δείτε τις προτεινόμενες θεματολογίες για τα εργαστήρια και την αγορά της πληροφόρησης. Έχετε στο νου σας ότι αυτό είναι ένα πρόχειρο πρόγραμμα. Για περισσότερες ιδέες και δραστηριότητες στις οποίες μπορεί να συμμετάσχει η οργάνωσή σας επισκεφτείτε την κάτωθι σελίδα:\nΑν θέλετε να συμμετάσχετε σε ένα εργαστήρι, στην αγορά πληροφόρησης ή σε άλλη δραστηριότητα (παρουσίαση ενός βίντεο, δοκιμασία τροφίμων, οτιδήποτε) παρακαλούμε στείλετε ένα mail με τις προτάσεις σας στο info@planet-diversity.org και ενημερώστε το GENET για την ιδέα σας στο genet-action@genet-info.org στη λίστα των mail.\nΕπίσης, πέρα από την συμμετοχή σας ή μη στη διοργάνωση βασιζόμαστε πολύ στη συμμετοχή σας στην διαδήλωση που θα γίνει στις 12 Μαΐου. Θα υπάρχουν επίσης και άλλες δραστηριότητες στη συνάντηση για το Πρωτόκολλο Βιοασφάλειας, στο οποίο μπορείτε να εγγραφείτε:\nΤο GENET επίσης σχεδιάζει να έχει γενική συνέλευση πριν τη συνδιάσκεψη, μάλλον στις 10 Μαΐου.\nΣχετικά με φθηνή διαμονή επικοινωνήστε με τη γραμματεία:\nΤηλ.: 0049 (0)22892 65022\nΔιεύθυνση: Charles-de-Gaulle-Str. 5, 53113 Bonn, Germany\nΜη διστάσετε να επικοινωνήσετε για οποιαδήποτε απορία σας και ενημερώστε μας εγκαίρως άμα σκοπεύετε να συμμετάσχετε.\nΔείτε το πρόγραμμα της Συνδιάσκεψης:


41 χρόνια από το θάνατο του ποιητή των «Μοιραίων».\nΝέλλη Χανιά | 16/12/2015\nΤο παρακάτω κείμενο δημοσιεύτηκε το 2014 στο #ToPeriodikoGR, με αφορμή τη συμπλήρωση των 40 χρόνων από το θάνατο (16 Δεκεμβρίου 1974) του ποιητή των «Μοιραίων», του Κ. Βάρναλη. Κι ενώ οι «Μοιραίοι» της γης δειλοί κι’ άβουλοι αντάμα αναρωτιούνται ακόμη «ποιος φταίει» για την άδικη μοίρα τους, οι στίχοι του ποιητή τραγικά επίκαιροι, περιγράφουν τη ζοφερή εικόνα του κόσμου μας: «Ω! τι μαύρα σκότη κ’ αίματα πηχτά! όλη η ανθρωπότητα κλαίει με βογγητά».\nΟ Κ. Βάρναλης είναι ο προοδευτικότερος και ο πιο ριζοσπαστικός ποιητής της νεώτερης Ελλάδας. Γεννήθηκε στη Βάρνα της Ανατ. Ρωμυλίας (Πύργος Βουλγαρίας) το 1884. Ύστερα από τις εγκύκλιες σπουδές του στη γενέτειρά του, φοίτησε στα Ζαρίφεια Διδασκαλεία της Φιλιππούπολης και αργότερα σπούδασε κλασσική Φιλολογία στο Πανεπιστήμιο Αθηνών. Το 1919 μετέβη στο Παρίσι και σπούδασε, με κρατική υποτροφία, Νεοελληνική φιλολογία και Αισθητική. Παρακολούθησε επίσης μαθήματα φιλοσοφίας και κοινωνιολογίας. Επιστρέφοντας από το Παρίσι δίδαξε ως καθηγητής σε Γυμνάσια και το 1924 ανέλαβε τη διδασκαλία της Νεοελληνικής φιλολογίας στην Παιδαγωγική Ακαδημία, που διηύθυνε ο Δημ. Γληνός.\nΤο 1934 εκπροσώπησε, μαζί με το Δημ. Γληνό, την Ελλάδα, στο συνέδριο σοβιετικών συγγραφέων. Το 1935 εκτοπίστηκε με άλλους αριστερούς διανοούμενους στον Άγιο Ευστράτιο. Από τότε, παρά τις διώξεις και τις απαγορεύσεις του έργου του, διατήρησε ως το θάνατό του την ιδεολογική του συνέπεια και την πολιτική του εγρήγορση. Στις 9 Δεκεμβρίου 1956 η Εταιρεία Ελλήνων Λογοτεχνών τίμησε τον ποιητή «για τη συμπλήρωση 50 χρόνων πολύπλευρης λογοτεχνικής δράσης του ως μια από τις κορυφαίες πνευματικές μορφές του καιρού του». Το 1959 του απονέμεται το βραβείο “Λένιν” για τη συμβολή του «στον παγκόσμιο αγώνα για την ειρήνη».\nΠολύπλευρη η προσωπικότητα του ποιητή που τιμάμε σήμερα: επιστήμονας, κλασικός φιλόλογος, ποιητής λυρικός και σατιρικός μαζί, πεζογράφος, δοκιμιογράφος και κριτικός. Πολλοί κριτικοί χωρίζουν το έργο του κατά τρόπο συμβατικό, μπορεί και δογματικό, σ΄ αυτό που ανήκει στην προκοινωνιστική περίοδο 1905-20 και στο καθαρά εθνικό-κοινωνικό. Και πράγματι, στα πρώτα του ποιήματα επιδιδόταν στην τέλεια επεξεργασία του στίχου κι αναζητούσε τα θέματά του στην αρχαιότητα. Η βαθειά αρχαιογνωσία του και η αρχαιολατρία του μαζί, του ενέπνευσαν μερικά από τα πιο όμορφα ποιήματά του. Ορισμένα απ΄ αυτά δημοσιεύθηκαν στο περιοδικό «Ηγησώ», που ο ίδιος ίδρυσε και αποπνέουν την ευγένεια του ομώνυμου αρχαίου μνημείου της θλιμμένης κόρης του Κεραμεικού. (Ανάγνωση στίχων: «Ορέστη», «Αλκιβιάδη»).\nΤο 1904 θα κυκλοφορήσει την πρώτη του ποιητική συλλογή τις «Κερήθρες» που θα την αποκηρύξει αργότερα σαν ιδεαλιστικό παραλήρημα. Ωστόσο, η κριτική θα αναγνωρίσει τη ρωμαλέα ποιητική του ιδιοσυγκρασία. Ο Ν. Καρβούνης θα πει για τις «Κηρήθρες»: «φέρνει την υπόσχεση της φόρμιγγας του μεγάλου Πανός».\nΗ ποίηση του Βάρναλη είναι οικουμενική και πανανθρώπινη και συνάμα λαϊκή: «γιατί η τέχνη», όπως γράφει ο ίδιος, «αποτείνεται στο μεγάλο σύνολο. Η μεγάλη τέχνη είναι Λαϊκή». Λαϊκή και ασυγκατάβατα «αριστοπρεπής» είναι η τέχνη του Βάρναλη. Η λαϊκότητα συνοδεύεται από ποιότητα που αποστρέφεται τη λογοκοπία της μπροσούρας και την οχλοποίηση. Οι ελληνικοί χαρακτήρες της τέχνης του είναι ανάγλυφοι στη μορφή και το περιεχόμενο. Σε καιρούς που άλλοι ποιητές στην προσπάθειά τους να ξεφύγουν από τη συμβατικότητα της παράδοσης φλυαρούν ασυγκράτητα στον ελεύθερο στίχο, μέσ΄ από τη δημιουργία του Βάρναλη οι παλιές φόρμες ξαναλούζονται στο ποτάμι της ζωής κι αναβρύζουν το τραγούδι της. Ο κόσμος μας στην προαιώνια και αγέραστη νιότη του. Ο ήλιος, η θάλασσα, το φεγγάρι σμίγουν με τον ανθρώπινο πόνο (στίχοι: 1) «ήλιε και θάλασσα γαλάζια», 2) το ποίημά του «το πέρασμά σου» είναι βγαλμένο από τον πόνο της φτωχολογιάς και την πίκρα των καταφρονεμένων. Στους «ηλιοπάτητους δρόμους» σεργιανάει το μοιρολόι της μάνας του Χρηστού που με τη «μαύρην ομπόλια» κατεβασμένη στα μάτια θρηνεί μητροπρεπώς το γιο της: (Ανάγνωση στίχων: έφυγες………»). Παροιμιακοί τρόποι έκφρασης, φως, νεύρο, λυγεράδα συνθέτουν μια «καλλιγραφημένη κομψότητα» γράφει ο Λεκατσάς.\nΟι πεζογραφικές του, όμως, αρετές θα αναδειχτούν με θαυμαστή τελειότητα στην «Αληθινή Απολογία του Σωκράτη». «Μοναδικό και κορυφαίο κατόρθωμα της λογοτεχνίας μας, απόρθητο ταμπούρι της λαϊκής γλώσσας, που την προίκισε ο Βάρναλης με πλαστική ευλυγισία και παραστατική δύναμη» γράφει ο Στέλιος Γεράνης. Για τη συλλογή του υλικού του, ο ποιητής γνωρίζει όλες τις πηγές που μιλούν για τη ζωή του Σωκράτη, τη φιλοσοφία του, την ιστορία της εποχής. Ο λόγος του είναι αριστουργηματικός, η δημοτική γλώσσα στην πλήρη άνθισή της – «παράδεισος λόγου» χαρακτηρίστηκε από τους κριτικούς. Τα χαρίσματα της μορφής συμπλέκονται δημιουργικά με το πρωτότυπο περιεχόμενο. Ο Σωκράτης απαρνιέται τις παλιές ιδεαλιστικές – αριστοκρατικές του ιδέες και με μια φιλοσοφία καινούρια εμφανίζεται στους κατάπληκτους δικαστές άλλος άνθρωπος, ο αληθινός Σωκράτης.\nΗ Απολογία κορυφώνεται με όσα λέει ότι θάκανε ο Σωκράτης αν τον άφηναν να ζήσει: «Γι΄ αυτά που δίδαξα, θα’πρεπε να με κάνετε χρυσόνε και να με προσκυνάτε. Γι΄ αυτά που θα΄κανα αν ζούσα θα΄πρεπε με το δίκιο σας όχι να με σκοτώσετε μοναχά, μα να με κοπανίσετε ζωντανό μέσα στο γουδί, όπως ο τύραννος Νέαρχος θα κοπανίσει το Ζήνωνα τον Ελεάτη, για να μάθει να διδάσκει την αρετή όσο θέλει, μα να μη μιλάει για την παλιανθρωπιά των αρχόντων…».\nΟ Βάρναλης ως κριτικός είναι «ο εισηγητής της κοινωνιολογικής μεθόδου» όπως λέει ο Βαρίκας. Εξετάζει το υπό κρίση λογοτεχνικό έργο σε συνάρτηση με την κοινωνία και την ιστορία και αρνείται την απολυτότητα των αισθητικών κανόνων. Στο κυριότερο κριτικό του έργο «Ο Σολωμός χωρίς Μεταφυσική» απαντάει στο Γιάννη Αποστολάκη που επηρεασμένος από τη Γερμανική Ιδεολογία θέλει να επιβάλει απόλυτο κανόνα στην τέχνη. Ο ποιητής Βάρναλης εντάχτηκε με τις νέες ιδέες που υπόσχονταν έναν αταξικό καλύτερο κόσμο. Με την τέχνη του πολέμησε το κοινωνικό κατεστημένο, κατήγγειλε τις αδικίες, την ανισότητα και τις αθλιότητές του.\n(Γιάννης Ρίτσος – Αυγή 8-12-1956).\nΒόρνεο, από την ομάδα Mannschaft [ensemble Gruppe]\nΗ ναζιστική μηχανή βρυχάται και ετοιμάζεται να κατασπαράξει τον κόσμο. Η απειλή δεν αιωρείται πάνω από την Ευρώπη, έχει εδραιωθεί και ορίζει τη βαριά, στενάχωρη ατμόσφαιρα. Το ρομαντικό, ανέμελο Παρίσι δεν θα μείνει ανεπηρέαστο κι ας προσπαθεί να κρατήσει την ταυτότητα του.


«Εσπρωξε το γατάκι στο... κενό»\n«Εσπρωξε το γατάκι στο… κενό»\nΗ απίστευτη περιπέτεια του γλυκούλη «Τζέρι» και ο τραυματισμός του.\nΣοκ υπέστη ο νεαρός ιδιοκτήτης ενός γάτου, που είδε με τα μάτια του -όπως καταγγέλλει- έναν γείτονά του να τον σπρώχνει στο κενό από τον πέμπτο όροφο με σκουπόξυλο, με αποτέλεσμα να τραυματιστεί σοβαρά! Εξοργισμένος -και με το δίκιο του- είναι ο «μπαμπάς» του γλυκύτατου Τζέρι, όπως είναι το όνομα του γάτου, αλλά και τα μέλη της Πανελλήνιας Φιλοζωικής Οργάνωσης που ειδοποιήθηκαν για το θλιβερό περιστατικό.\nΟ Τζέρι φαίνεται πως έχει διαφύγει τον κίνδυνο, αλλά είναι σοβαρά τραυματισμένος από την πτώση. Σύμφωνα με τη γνωμάτευση της κτηνιάτρου, το άτυχο ζώο έχει αποκτήσει μόνιμη βλάβη στη γνάθο, έχει ράμματα στο πόδι, σκίσιμο στη μύτη, σπασμένα δάχτυλα, μώλωπες και εσωτερική θωρακική αιμορραγία.\nΟ ιδιοκτήτης του Φίλιππος Μαλακατές καταγγέλλει έναν γείτονά του για το γεγονός. Ολα έγιναν, όπως λέει στην «Espresso» ο νεαρός ιδιοκτήτης του ζώου, το απόγευμα της 1ης Οκτωβρίου σε πολυκατοικία επί της οδού Μομφεράτου, στην περιοχή του Γκύζη. «Αναζητούσαμε μαζί με τον φίλο μου το γατί μου, όταν ξαφνικά το ακούσαμε να ουρλιάζει. Βγήκαμε στον δρόμο κι αρχίσαμε να το ψάχνουμε, μέχρι που το είδαμε στο παράθυρο του κλιμακοστασίου της διπλανής πολυκατοικίας. Του φώναζα για να με ακούσει, αλλά τότε ήταν που είδα ένα χέρι που κρατούσε ένα σκουπόξυλο να το σπρώχνει και να το πετά στο κενό.\n»Τρόμαξα πολύ, γιατί το γατί το έχω στο σπίτι μου και το μεγαλώνω με πολλή αγάπη. Αμέσως το πήρα και το πήγα στην κτηνίατρο προκειμένου να το σώσω, ενώ ο φίλος μου έτρεξε στην πολυκατοικία για να βρει τον ένοχο που είχε διαπράξει την απαράδεκτη πράξη. Το αποτέλεσμα ήταν ο άτυχος Τζέρι να αποκτήσει μόνιμα πια προβλήματα και να κινδυνεύει» λέει ο νεαρός ιδιοκτήτης του Τζέρι, ο οποίος πληροφορήθηκε από τον φίλο του πως για την πράξη αυτή ευθύνεται ένας ηλικιωμένος από τη διπλανή πολυκατοικία, ο οποίος προσπάθησε μάλιστα να κρυφτεί, αν και κρατούσε το «φονικό» σκουπόξυλο στα χέρια.\n«Τον γνωρίζουν όλοι στη γειτονιά τον συγκεκριμένο άνθρωπο και ξέρουν τα… αισθήματα που τρέφει για τα ζώα. Φυσικά και θα κινηθώ εναντίον του. Εμείς καλέσαμε την Αστυνομία, αλλά δεν τον συνέλαβε. Ομως δεν θα το αφήσω έτσι το θέμα που τάραξε εμένα και την ηρεμία του γατιού μου. Είμαι σίγουρος πως τον Τζέρι εκείνος τον οδήγησε στο παράθυρο του 5ου ορόφου, αφού το γατί δεν έβγαινε σχεδόν ποτέ έξω από το σπίτι όπου το μεγαλώνω» τονίζει ο ιδιοκτήτης του Τζέρι.\nΟ νεαρός μάλιστα έχει τυπώσει και φυλλάδια, στα οποία εξιστορεί όλο το περιστατικό. «Τα έχω μοιράσει στη γειτονιά αλλά και σε κοντινά σημεία, ώστε όλοι να ξέρουν αυτό που έχει συμβεί. Αν ο γείτονάς μου νόμιζε ότι το γατί ήταν μόνο του στη ζωή, είναι γελασμένος. Το γατί είναι δικό μου και θα υπερασπιστώ» καταλήγει ο Φίλιππος Μαλακατές, ο οποίος έχει στο πλευρό του και τη Μάρθα Πουλτίδου της Πανελλήνιας Φιλοζωικής Οργάνωσης.


Ξενοδοχεία σε Βαγιαδολίδ | Αναζήτηση και σύγκριση ξενοδοχείων σε Βαγιαδολίδ\nΞενοδοχεία σε Βαγιαδολίδ\nΧρειάζεστε ιδέες για το πού να μείνετε; Τρία από τα φτηνά ξενοδοχεία με υψηλή βαθμολογία σε Βαγιαδολίδ είναι το Hotel Boutique Gareus, το Hotel Boutique Atrio και το Novotel Valladolid με βάση τις κριτικές των χρηστών. Το Skyscanner Hotels είναι ένας γρήγορος, δωρεάν και απλός τρόπος να οργανώσετε τη διαμονή σας. Σε μερικά μόνο κλικ μπορείτε εύκολα να κάνετε αναζήτηση, να συγκρίνετε και να κάνετε κράτηση για τη διαμονή σας σε Βαγιαδολίδ κάνοντας κλικ απευθείας στον ιστότοπο του ξενοδοχείου ή του ταξιδιωτικού πράκτορα. Κάνοντας κράτηση μαζί μας, δεν προστίθενται χρεώσεις στη διαμονή σας. Για να ξεκινήσετε, προσθέστε απλά τις ημερομηνίες που θέλετε να ταξιδέψετε στο παραπάνω πλαίσιο αναζήτησης και θα σας βρούμε φτηνές προσφορές ξενοδοχείων. Εναλλακτικά, επιλέξτε από τις παραπάνω επιλογές ξενοδοχείων.\nΞενοδοχεία με την υψηλότερη βαθμολογία σε Βαγιαδολίδ\nΤι λένε οι ταξιδιώτες για Βαγιαδολίδ;\nΜεταξύ των Ισπανών, το Βαγιαδολίδ φημίζεται για το γεγονός ότι είναι ένα από τα πρώτα μέρη που υποσχόταν τους φασίστες του Φράνκο που κρατούσαν φουσκωτά. Το μικρό θαύμα είναι γνωστό ως "Fascist-dolid". Παρά τις πολιτικές συμμαχίες, η σύγχρονη Βαγιαδολίδ είναι μια καλή πύλη προς άλλα κοντινά σημεία ενδιαφέροντος όπως η Σαλαμάνκα και έχει μερικά από αυτά, όπως το La Casa Museo de Cervantes, για παράδειγμα, και μια νυχτερινή ζωή πανεπιστημιακής διασκέδασης που δεν κάνει αφήστε τα μέχρι να γίνουν οι churros βουτηγμένοι σε σοκολάτα caliente και ο ήλιος έρχεται.\nLot of historical spots to visit, amazing tapas and bars and clubs for a funny nightlife\nSara Alvarez GarcíaΒαγιαδολίδ\nΠότε είναι καλύτερα να κάνει κανείς κράτηση για ξενοδοχείο σε Βαγιαδολίδ;\nΟ φθηνότερος μήνας είναι ο Νοέμβριος, με μέση τιμή τις 61 € ανά διανυκτέρευση. Ο πιο ακριβός μήνας για να μείνετε σε Βαγιαδολίδ είναι ο Μάιος, με μέση τιμή τις 104 € ανά διανυκτέρευση.\nΠοια είναι η μέση τιμή ανά διανυκτέρευση σε Βαγιαδολίδ τον Ιούνιος;\nΗ μέση τιμή ξενοδοχείου τον Ιούνιος πέρυσι ήταν 62 € ανά διανυκτέρευση. Η τιμή αυτή είναι κατά 11% χαμηλότερη από τη μέση τιμή ανά διανυκτέρευση των 69 € που είδαμε τους προηγούμενους 12 μήνες.\nΠώς είναι ο καιρός σε Βαγιαδολίδ;\nΣε Βαγιαδολίδ, η αναμενόμενη μέση θερμοκρασία τον Ιούνιος είναι 18,0°C/64,4°F. Ο πιο ζεστός μήνας είναι συνήθως ο Ιούλιος, με τις μέσες θερμοκρασίες να αγγίζουν τους 29,1°C/84,4°F. Ο πιο κρύος μήνας είναι ο Ιανουάριος, με τις μέσες θερμοκρασίες να αγγίζουν τους -0,3°C/31,5°F.\nΠοια αεροδρόμια είναι πιο κοντά στο κέντρο της πόλης σε Βαγιαδολίδ, Ισπανία;\nΤο πλησιέστερο αεροδρόμιο σε Βαγιαδολίδ είναι το Βαγιαδολίδ (VLL) (11,38km).\nΠτήσεις προς Βαγιαδολίδ\nΕνοικίαση αυτοκινήτου σε: Βαγιαδολίδ\nΔιακοπές σε Βαγιαδολίδ\nΕντός και γύρω από Βαγιαδολίδ\nHotel Boutique GareusHotel Boutique AtrioNovotel ValladolidConde AnsúrezIbis ValladolidHotel Zentral ParqueHotel AmadeusZenit El ColoquioZenit ImperialSilken Juan de AustriaNexus Valladolid Suites & HotelELE Enara Boutique HotelHotel El NogalHotel OlidSercotel Felipe IVNH Valladolid BálagoHotel Boutique CatedralNH Ciudad De ValladolidMozart HotelMeliá Recoletos


Παιδικό Νέο Έτος: οργάνωση πάρτι στο σπίτι\nΣχεδιάζετε να οργανώσετε το δείπνο της Πρωτοχρονιάς στο σπίτι και χρειάζεστε ιδέες για το Νέο Έτος με τα παιδιά;\nΑκολουθούν μερικές ιδέες.\nl Πρωτοχρονιάτικο μενού για παιδιά\nΈνα μενού για παιδιά θα πρέπει να είναι απλό, ακόμη και για το νέο έτος. Αν σχεδιάζετε να φιλοξενήσετε ένα παιδί ενός ή δύο ετών, οργανώστε τον εαυτό σας έτσι ώστε να μπορείτε να ετοιμάσετε ένα πιάτο παρθένο με ρόδι πολτού, φρέσκο τυρί ή, αν θέλετε να σεβαστείτε την παράδοση, φακές πάους. Για τα μεγαλύτερα παιδιά, αρκεί ένα πρώτο και ένα δεύτερο μάθημα.\nΩς πρώτη σειρά μαθημάτων θα μπορούσατε να χρησιμοποιήσετε, για παράδειγμα, ζυμαρικά με ελαφριά σάλτσα ντομάτας, λαζάνια ή κανελόνια με ρίκοτα.\nΩς δεύτερη σειρά, δοκιμάστε τις κεφτεδάκια ή τα μπιφτέκια, τα οποία αγαπούν τα παιδιά. κεφτεδάκια ή χορτοφάγους, κρέας, ψάρι ή ίσως φακές, για να επισκεφθείτε ένα παραδοσιακό πιάτο. Για παράδειγμα, θα μπορούσατε να εξυπηρετήσετε φακές με φακές με μάρκες . Τηγανητά; Για μια φορά, εάν τα ετοιμάζετε στο σπίτι και με το σωστό λάδι, τα τσιπ μπορούν επίσης να είναι καλά, μια πιο υγιεινή ιδέα είναι να τα μαγειρέψετε στο φούρνο και να τα καφετήσετε καλά, θα τους αρέσουν πάρα πολύ.\nΜια εναλλακτική λύση στο μενού της Πρωτοχρονιάς με παιδιά, απλή, αλλά πάντα νικήτρια, είναι η πίτσα . Τα παιδιά αγαπούν και με μόνο μία πορεία θα έχετε λύσει το δείπνο των μικρών. Τότε μπορείτε να το συνοδεύσετε με τηγανητά ή ψητά κομμάτια και με μερικά κομμάτια μοτσαρέλα ή / και ζαμπόν κομμένα σε κύβους ή λωρίδες.\nΚαι το γλυκό; Μετά την παραμονή της Πρωτοχρονιάς το επιδόρπιο πρέπει να είναι απλό για όλους, ακόμα και για τα παιδιά. Μια φρέσκια φρουτοσαλάτα με λίγες μάρκες μαύρης σοκολάτας είναι ένας πολύ καλός τρόπος για να τερματίσετε το δείπνο της Πρωτοχρονιάς και θα μπορούσατε επίσης να το προσφέρετε στους ενήλικες.\nΑκόμα και την παραμονή της Πρωτοχρονιάς θα ήταν προτιμότερο να αποφεύγετε τα ζαχαρούχα ποτά με πρόσθετο διοξείδιο του άνθρακα: τα παιδιά μπορούν να πίνουν φυσικό νερό και ένα ωραίο πορτοκάλι ή ανάμεικτο χυμό εσπεριδοειδών.\n4 υγιεινές και νόστιμες χριστουγεννιάτικες συνταγές επιδόρπιο για τα παιδιά\nΝέο Έτος με παιδιά: δραστηριότητες που θα οργανωθούν\nΕάν για την Πρωτοχρονιά αναμένετε να έχετε μια μικρή ομάδα παιδιών στο σπίτι, ίσως μιας διαφορετικής ηλικίας, το μόνο που έχετε να κάνετε είναι να τους δώσετε κάποια παιχνίδια και στη συνέχεια θα είναι αυτόνομοι στη διαχείριση της βραδιάς. Μερικές φορές είναι πιο περίπλοκο να διαχειρίζεται ένα μόνο παιδί (που βαριέται) από μια ομάδα δύο - τεσσάρων παιδιών που παίζουν μεταξύ τους.\nΤα παιχνίδια που διατίθενται ποικίλλουν ανάλογα με την ηλικία των παιδιών, για παράδειγμα:\nΠαιδιά 1-2 ετών: κατασκευή\nΠαιδιά 2-4 ετών: κτίρια, χρώματα και έγχρωμες κάρτες\nΠαιδιά ηλικίας 4-10 ετών: χρώματα και κάρτες, παζλ και, αν είναι σε ομάδες, επιτραπέζια παιχνίδια.\nΑν το βράδυ γίνει πολύ ζωντανό, προσφέρετε μια ωραία κινούμενη ταινία, η οποία συνήθως επιτυγχάνει να ηρεμήσει τα πνεύματα.\nΑποφύγετε τα βαρέλια, τα οποία είναι επικίνδυνα για όλους. Αντ 'αυτού, κάνουν διαθέσιμα πολύχρωμα καλύμματα και ταινίες που, χωρίς κτύπημα, ζωντανεύουν το βράδυ και είναι πολύ δημοφιλή με τα παιδιά.\nΑκολουθούν ορισμένες ιδέες για το ταξίδι στο νέο έτος, φυσικά\nΠώς να επιλέξετε φακές\nΦραγκοστάφυλα: ιδιότητες, θρεπτικές τιμές, θερμίδες\nΔιατροφική ανεπάρκεια σιδήρου\nΠιπεριές και πεπτικότητα\nΠέλμα ρεφλεξολογία: σημάδια για την ισορροπία του σώματος και του νου από το πόδι\nΜπορούμε να συγκρίνουμε το ανθρώπινο σώμα με ένα αγωνιστικό αυτοκίνητο που κάνει το μεγαλύτερο μέρος του όταν έχει ρυθμιστεί τέλεια. Στη συνέχεια, κάθε μέρος λειτουργεί με τον καλύτερο δυνατό τρόπο, όλα τα μέρη λειτουργούν αρμονικά για να φτάσουν το μηχάνημα στη βέλτιστη χωρητικότητα. Αναφέρουμε αυτή την αναλογία στο σώμα μας, καθώς είναι επίσης ένα τέλειο σύστημα. Το υγιές ανθρώπινο σώμα είναι μια εκπληκτική μηχανή στην οποία όλα λειτουργούν τέλεια και η ισορροπία διατηρείται μέσω ενός συστήματος αδένων, οργάνων, νεύ...\nΓνωρίζετε ήδη τη διατροφή ουρικής αρθρίτιδας;\nΜόλις ήταν η ασθένεια των πλουσίων, επειδή ήταν οι μόνοι που μπορούσαν να προσφέρουν κρέας καθημερινά, τόσο πολύ να αρρωσταίνουν. Η ουρική αρθρίτιδα σήμερα είναι πολύ λιγότερο «τάξη» αλλά συνδέεται πάντοτε με τη διατροφή , ή καλύτερα, με την περίσσεια των ζωικών πρωτεϊνών ή με τα προβλήματα στον μεταβολισμό - στην «απόρριψη» - πρωτεϊνών, που προκαλούν οδυνηρή συσσώρευση ουρικού οξέος στο επίπεδο των αρθρώσεων. Υπάρχει φαρμακολογική θεραπεία για τη μείωση των συμπτωμάτων , αλλά κυρίως συνιστώμενη διατροφή σε περίπτωση ουρικής αρθρίτιδας . Ας δούμε μαζί, ανακαλύπτοντας τα τρόφιμα που προτιμάτε κα...\nΑγγούρι, το ενυδατικό φαγητό για το καλοκαίρι\nΓιόγκα και τρίτη ηλικία: για πάντα νέοι\nΤο Worldpress Photo 2015, η ομοφοβία και η φύση της αγάπης\nBach Λουλούδια για κόπωση\nΠαιδικά ενδύματα; Eco και χωρίς απόβλητα!\n3 συνταγές με βασιλικό\n3 εύκολες συνταγές vegan με βάση φακές\nΟξύτητα του αίματος: πώς αποδυναμώνετε τα οστά σας\nΦυτικές στερόλες: οφέλη, αντενδείξεις, όπου βρίσκεται\n3 βότανα για τη διαφραγματοκήλη\nΗ συνταγή για κέικ vegan pasqualina


Έχω κατάθλιψη ή μελαγχολία;\n10 Μαΐου, 2019 kostas laskaris Κατάθλιψη 0\nΗ Κατάθλιψη (μείζων καταθλιπτική διαταραχή) ανήκει στις διαταραχές της διάθεσης. Καλό είναι να διαφοροποιείται από την απλή μελαγχολία και θλίψη που μπορεί να βιώνουμε όλοι στην καθημερινότητά μας, καθώς παρουσιάζει πληθώρα ψυχολογικών και σωματικών συμπτωμάτων τα οποία προκαλούν έκπτωση στη λειτουργικότητα του ατόμου.\nΠαρατηρείται ολοένα και πιο πολύ στις μέρες μας, με συχνότερη εμφάνιση στις γυναίκες. Απαντάται σε όλο το φάσμα των ηλικιών, συμπεριλαμβανομένων των παιδιών. Επηρεάζει τη σκέψη, τα συναισθήματα, το σώμα, τις κοινωνικές σχέσεις – με λίγα λόγια όλους τους τομείς της ζωής.\nΑς δούμε, λοιπόν, αναλυτικότερα τα συμπτώματά της:\nΤα συμπτώματα της κατάθλιψης είναι συγκεκριμένα, αλλά μπορεί να διαφέρουν σε ένταση ή συχνότητα. Συχνά, παρατηρούνται σωματικά ενοχλήματα που μπορεί να «κρύβουν» κατάθλιψη, όπως:\nΠρο-εφηβεία: σωματικά ενοχλήματα, διέγερση, ακουστικές ψευδαισθήσεις, αγχώδεις διαταραχές, φοβίες.\nΕφηβεία: κατάχρηση ουσιών, αντικοινωνική συμπεριφορά, κινητική ανησυχία, κακή σωματική υγιεινή, αυξημένη ευαισθησία στην απόρριψη.\nΗλικιωμένοι: απώλεια μνήμης, αποπροσανατολισμός, σύγχυση, ψευδοάνοια, απάθεια, απόσπαση προσοχής.\n“Ωστόσο, σε άτομα με προδιάθεση μπορεί να εξελιχθεί σε κατάθλιψη…”\nΠροτείνεται ένας συνδυασμός φαρμακοθεραπείας & ψυχοθεραπείας, της οποίας ο ρόλος είναι καίριος και δεν πρέπει να υποβαθμίζεται.\nΣκοπός της ψυχοθεραπείας είναι η αλλαγή του τρόπου με τον οποίο διαχειρίζεται κανείς το άγχος, η αύξηση της αυτοεκτίμησης και η σωστή επεξεργασία των προσωπικών στρεσογόνων βιωμάτων, με αποτέλεσμα την επάνοδο του ατόμου σε μια καλή λειτουργικότητα, την εξάλειψη των συμπτωμάτων και την μείωση του κινδύνου επόμενης υποτροπής στο μέλλον.\nΤο άρθρο υπογράφει η Βίκυ Τσατσανύφου – Ψυχολόγος / Οικογενειακή Θεραπεύτρια. Συνεργάτης του Ψυχοθεραπευτικού Κέντρου – Πολυχώρου “Animus Corpus”


Η Μεσογειακή δίαιτα και η Ελληνική Γαστρονομόα προτεραιότητα για την ΚΕΔΕ και το Δίκτυο Δήμων των Εκλεκτών Ελληνικών Γεύσεων - ΚΑΛΑΒΡΥΤΑ - NEWS\nHome Γεώργιος Λαζουράς ΤΟΠΙΚΑ ΤΟΠΙΚΑ ΝΕΑ Η Μεσογειακή δίαιτα και η Ελληνική Γαστρονομόα προτεραιότητα για την ΚΕΔΕ και το Δίκτυο Δήμων των Εκλεκτών Ελληνικών Γεύσεων\nΗ Μεσογειακή δίαιτα και η Ελληνική Γαστρονομόα προτεραιότητα για την ΚΕΔΕ και το Δίκτυο Δήμων των Εκλεκτών Ελληνικών Γεύσεων\nΗ κοινή συνεδρίαση του Δ.Σ. του Δικτύου Δήμων των Εκλεκτών Ελληνικών Γεύσεων και της Επιτροπής Αγροτικής Ανάπτυξης της ΚΕΔΕ, στην Κορώνη την 1η Ιουλίου 2017, έφερε στην επιφάνεια διάφορα ζητήματα του αγροδιατροφικού τομέα. Κοινή διαπίστωση ήταν ότι, μεσούσης της οικονομικής και κοινωνικής κρίσης, η ανάληψη πρωτοβουλιών σχετικά με τα δυνατά σημεία της χώρας, δηλαδή την παραγωγή, τη γαστρονομία και τον τουρισμό, θα μπορούσε να προσφέρει τη δημιουργία προοπτικής.\nΗ επένδυση στη γαστρονομία είναι πλέον επιβεβλημένη, θεωρώντας ότι η ελληνική διατροφή και δίαιτα είναι βασικοί πυλώνες της Μεσογειακής δίαιτας, η οποία έχει ενταχθεί στον Αντιπροσωπευτικό Κατάλογο της Άυλης Πολιτιστικής Κληρονομιάς της Ανθρωπότητας της UNESCO. Η Κορώνη είναι η εμβληματική πόλη της Ελλάδας για την UNESCO.\nΣυζητήθηκαν και συμφωνήθηκαν δύο βασικές ενέργειες:\nα) η υποβολή κοινής πρότασης χρηματοδότησης στο πρόγραμμα ENI CBC MEDITERRANEAN Sea basin programme 2014-2020 με συμμετοχή του Δικτύου και της ΚΕΔΕ καθώς και άλλων φορέων, όπως την παρουσίασε η Αναπτυξιακή Πάρνωνα, η οποία είχε τη σχετική πρωτοβουλία. Το πρόγραμμα θα υλοποιηθεί στο πλαίσιο της εξωτερικής πολιτικής της Ευρωπαϊκής Ένωσης και αποτελεί την πρωτοβουλία στήριξης της ευρωπαϊκής γειτονίας.\nβ) η διοργάνωση κοινού συνεδρίου του Δικτύου και της ΚΕΔΕ εντός του 2018 για την παρουσίαση του Δικτύου και του έργου του καθώς και της στρατηγικής της ΚΕΔΕ για την υποστήριξη του αγροδιατροφικού τομέα.\nΗ συνεδρίαση διοργανώθηκε κατόπιν πρωτοβουλίας του Δημάρχου Πύλου-Νέστορος και Αντιπροέδρου της ΚΕΔΕ Δημήτρη Καφαντάρη, στο κτήριο Κλάπα της Κορώνης.\nΣυμμετείχαν ο Δημήτριος Τζιαχρήστας Δήμαρχος Δομοκού και μέλος του Δ.Σ. της ΚΕΔΕ, ο Νικόλαος Χιωτάκης Δημοτικός Σύμβουλος Κηφισιάς, μέλος Δ.Σ. της ΚΕΔΕ και πρόεδρος του Δ.Σ. της ΠΕΤΑ, ο Γιάννης Λυμπέρης Δημοτικός Σύμβουλος της Ηλίδας και μέλος του Δ.Σ. της ΚΕΔΕ, η Βιολέτα Τσιμίκου, στέλεχος Διεθνών Σχέσεων της ΚΕΔΕ, η Αφροδίτη Παναγιωτοπούλου, Διευθύντρια Επικοινωνίας της ΚΕΔΕ, ο Ιωάννης Γεωργίζας, εκπρόσωπος του δικτύου πόλεων «ΒΙΩΣΙΜΗ ΠΟΛΗ».\nΤης κοινής συνεδρίασης προηγήθηκε η συνεδρίαση του Δ.Σ. του Δικτύου Δήμων των Εκλεκτών Ελληνικών Γεύσεων, που πραγματοποιήθηκε την 1η Ιουλίου 2017 και φιλοξενήθηκε στον ίδιο χώρο.\nΣτη συνεδρίαση συμμετείχαν ο Γεώργιος Λαζουράς Δήμαρχος Καλαβρύτων και Πρόεδρος του Δικτύου, ο Δήμητρης Καφαντάρης Δήμαρχος Πύλου - Νέστορος και Γραμματέας του Δ.Σ., και τα μέλη του Δικτύου: Παναγιώτης Γρηγοριάδης Αντιδήμαρχος Σερρών, Αλέξανδρος Διαμαντάρας Μέλος Δ.Σ. Δήμου Λαμιέων και Πρόεδρος Επιμελητηρίου Φθιώτιδας και Δημήτρης Οικονόμου Μέλος Δ.Σ. Αναπτυξιακής Λάρισας.\nΕπίσης συμμετείχαν ο Μαρίνης Μπερέτσος Διαχειριστής του Δικτύου και Γενικός Διευθυντής της Αναπτυξιακής Πάρνωνα και ο Σωτήρης Μπόλης, υπεύθυνος σχεδιασμού του Δικτύου.\nΟι παραπάνω συνεδριάσεις έλαβαν χώρα κατά τη διάρκεια του 4ου Φεστιβάλ Μεσογειακής Διατροφής, που υλοποιήθηκε από το Δήμο Πύλου - Νέστορος σε συνεργασία με το Μανιατάκειον Ίδρυμα, από την Πέμπτη 29 Ιουνίου έως και το Σάββατο 1 Ιουλίου 2017, στην Κορώνη.\nΤο φεστιβάλ περιελάμβανε ένα τριήμερο στοχευμένων δράσεων, όπως ημερίδες, πολιτιστικές εκδηλώσεις, εκδηλώσεις γαστρονομίας, έκθεση τοπικών προϊόντων, συνάντηση των εκπροσώπων των Εμβληματικών Κοινοτήτων για τη Μεσογειακή Διατροφή και ήταν αφιερωμένο στην ανάδειξη του πολιτισμού και της διατροφής του Δήμου Πύλου -Νέστορος και τη σύνδεσή του με την κοινή κληρονομιά των λαών της Μεσογείου.\nTags Γεώργιος Λαζουράς ΤΟΠΙΚΑ ΤΟΠΙΚΑ ΝΕΑ\nΓεώργιος Λαζουράς ΤΟΠΙΚΑ ΤΟΠΙΚΑ ΝΕΑ


Αρχική/Ειδήσεις/Κοινωνία/Kαπραβέλος: Θα έχουμε εκατόμβη νεκρών μέχρι τα Χριστούγεννα\n«Tα εμβόλια θα έπρεπε να γίνουν από το καλοκαίρι και όχι μέσα στη θύελλα», δήλωσε χαρακτηριστικά ο Νίκος Καπραβέλος\nanagnostis press2 Send an email 7 Δεκ 2021 - 19:02Ενημερώθηκε: 7 Δεκ 2021 - 19:02\nΤον κώδωνα του κινδύνου κρούει για ακόμα μια φορά ο διευθυντής ΜΕΘ στο Γενικό Νοσοκομείο Θεσσαλονίκης «Γ. Παπανικολάου», Νίκος Καπραβέλος σχετικά με την κατάσταση που επικρατεί στα νοσοκομεία.\nΜεταξύ άλλων περιέγραψε τις εφιαλτικές στιγμές που βιώνουν γιατροί και νοσηλευτές σε κάθε εφημερία. Χαρακτηριστικά είπε πως «Πάμε για μαύρα Χριστούγεννα», υπογραμμίζοντας την ανάγκη λήψης νέων μέτρων που θα περιορίζουν περαιτέρω την κινητικότητα των ανεμβολίαστων.\n«Είναι επείγον η πολιτεία να πάρει μέτρα. Αυτό που βλέπουμε σήμερα δεν είναι η κορυφή. Δεν μπορώ να κατανοήσω γιατί δεν αυστηροποιείται το επιχειρησιακό σχέδιο», πρόσθεσε, ενώ εξέφρασε την εκτίμηση ότι «θα έχουμε εκατόμβη νεκρών μέχρι τα Χριστούγεννα», είπε μιλώντας το πρωί της Τρίτης στον Real Fm 107,1.\nΕμβόλια και κλειστά σχολεία\nΣύμφωνα με τον διευθυντή ΜΕΘ του νοσοκομείου «Παπανικολάου», τα εμβόλια θα έπρεπε να γίνουν από το καλοκαίρι και «όχι μέσα στη θύελλα», ενώ «θα έπρεπε ήδη να έχουν κλείσει τα σχολεία». Ακόμη τόνισε την ανάγκη υποχρεωτικής χρήσης της μάσκας υψηλής προστασίας FFP2 από εμβολιασμένους και ανεμβολίαστους, ενώ χαρακτήρισε εστίες υπερμετάδοσης τα γήπεδα.\n«Έχει φρακάρει όλο το σύστημα»\nΑκόμη μια εφιαλτική εφημερία ολοκληρώθηκε το πρωί στο «Παπανικολάου», σύμφωνα με τον κ. Καπραβέλο. Οι νέες εισαγωγές ασθενών με κορωνοϊό ήταν 50 με την πληρότητα στις ΜΕΘ να είναι για ακόμη μία φορά στο 100%. Και οι 40 κλίνες ΜΕΘ είναι γεμάτες, ενώ 4 διασωληνωμένοι ασθενείς με κορονοϊό νοσηλεύονται εκτός ΜΕΘ.\nΕπίσης, εκτός ΜΕΘ βρίσκονται διασωληνωμένοι και δύο non Covid ασθενείς (σ.σ. το πρωί της Τρίτης ο ένας ασθενής παρέμενε στα χειρουργεία και ο δεύτερος στο Τμήμα Επειγόντων Περιστατικών).\nΕρωτηθείς γιατί δεν οδηγούνται τα non covid περιστατικά που χρειάζονται διασωλήνωση σε ΜΕΘ του ιδιωτικού τομέα, κ. Καπραβέλος επισήμανε πως «έχει φρακάρει όλο το σύστημα».\nΚορωνοϊός ΜΕΘ θάνατοι\nΕικόνες σκέτη μαγεία από το Αρτεμίσιο - Δείτε πώς κατέγραψαν οι διασώστες το βουνό


Δύο νεκροί από τον σεισμό των 6,4 Ρίχτερ στην Κω – Εικόνες βιβλικής καταστροφής\nΣύμφωνα με πληροφορίες, ο ένας νεκρός είναι Τούρκος 39 ετών και ο δεύτερος Σουηδός, 27 ετών.\nΟ σεισμός είχε μέγεθος 6,4 βαθμούς της κλίμακας Ρίχτερ με επίκεντρ τα παράλια της Τουρκίας, κοντά στη Κω, 15 χλμ ανατολικά της Κω.Έγινε ιδιαίτερα αισθητός στη Λέρο, στην Πάτμο, στη Σάμο και στην Ικαρία.\nΣτην ίδια περιοχή ακολούθησαν πολλές σεισμικές δονήσεις μεγέθους από 3,3 έως 4,6 Ρίχτερ.\nΠερίπου 100 άνθρωποι, επισκέπτες και κάτοικοι, προσήλθαν στο Νοσοκομείο της Κω προκειμένου να τους παρασχεθούν οι πρώτες βοήθειες, μετά τον σεισμό των 6,4 Ρίχτερ που ταρακούνησε το νησί, όπως είπε στην ΕΡΤ, ο αναπληρωτής διοικητής του Νοσοκομείου της Κω.\nΌπως ανέφερε, οι 78 ήταν απλά περιστατικά. "Κυρίως επρόκειτο για μικροχτυπήματα από σπασμένα τζάμια και στραμπουλήγματα.\nΟι υπόλοιποι 22 χρειάστηκαν περαιτέρω ιατρική φροντίδα και παρακολούθηση" επεσήμανε ο αναπληρωτής διοικητής και πρόσθεσε: "Οι 6 χρειάζονται τριτοβάθμιο νοσοκομείο.\nΈχουν υποστεί κυρίως κατάγματα και τραύματα από μεγάλα αντικείμενα που έπεσαν πάνω τους".\nΝα σημειώσουμε ότι τοπικά ΜΜΕ αναφέρουν ότι υπάρχει ένας σοβαρά τραυματίας με ακρωτηριασμένα τα κάτω άκρα, πράγμα που δεν έχει επιβεβαιωθεί ακόμα.\n«Αυτό που πρέπει να τονίσουμε είναι ότι είναι από τις λίγες φορές στην Ελλάδα που έχουμε δημιουργίες τσουνάμι, το οποίο έγινε γιατί είχαμε μια μεγάλη πτώση του βυθού και προκάλεσε αυτόν τον κυματισμό. Είχαμε μια ύψωση της θαλάσσης 60 εκατοστών στην Κω. Ο κίνδυνος του τσουνάμι είναι πολύ υπαρκτός στην Ελλάδα» επεσήμανε ο διευθυντής του Γεωδυναμικού Ινστιτούτου του Αστεροσκοπείου Αθηνών, Άκης Τσελέντης μιλώντας στην ΕΡΤ.\nΣτο νησί ειδικοί λιμενολόγοι


Ο Κικιδάκης στην Καισαριανή | Onsports.gr\nhome ΠοδόσφαιροΕρασιτεχνικόΕΠΣ ΑθηνώνΟ Κικιδάκης στην Καισαριανή Κοινοποιήστε\nΟ Κικιδάκης στην Καισαριανή\tΣυντάκτης: Κώστας Ζαρέντης\nΔημοσίευση: Τρίτη, 02 Αυγούστου 2011 00.08\nΣτην απόκτηση του Άκη Κικιδάκη, προχώρησε η διοίκηση του Γ.Σ. Καισαριανής.\tΟι ιθύνοντες του συλλόγου, αποφάσισαν να εντάξουν στο δυναμικό τους τον εν λόγω ποδοσφαιριστή, ο οποίος γνωρίζει πρόσωπα και καταστάσεις στην ομάδα, ενώ διαθέτει πολύ μεγάλη εμπειρία. Ο Κικιδάκης, άρχισε να παίζει ποδόσφαιρο στον Γ.Σ. Καισαριανής, ενώ στη συνέχεια αγωνίστηκε σε Εθνικό Αστέρα (Α΄ Εθνική), Πανελευσινιακό, Άγιο Δημήτριο, ΠΑΟ Ρουφ, Χαραυγιακό, Κεραυνό Γλυφάδας, Μελίσσια.\tΚατηγορία: Ερασιτεχνικό - ΕΠΣ Αθηνών